Bahaya Kanser Serviks: Simptom Yang Perlu Anda Ketahui

Serviks merupakan kawasan pada bahagian wanita, antara faraj dan rahim. Apabila sel-sel di serviks menjadi tidak normal dan cepat berkembang, kanser serviks boleh berkembang – ia boleh mengancam nyawa jika tidak dikesan atau tidak dirawat. Sesetengah jenis virus, yang dikenali sebagai virus human papillomavirus (HPV) adalah penyebab utama hampir kesemua kes kanser serviks. Artikel ini akan membantu anda untuk mengetahui bahaya kanser serviks dan apa yang perlu anda ketahui tentang masalah kesihatan ini?

Bahaya kanser serviks: Benarkah ia berbahaya?

Serviks adalah bahagian sempit pada bahagian bawah rahim atau lebih dikenali sebagai pangkal rahim. Kewujudan kanser ini boleh menjejaskan laluan masuk ke rahim. Perkembangan kanser ini adalah secara perlahan-lahan.

Kanser serviks berlaku apabila sel-sel serviks membiak secara luar biasa dan menyerang tisu-tisu dan organ-organ lain dalam badan. Apabila ia menyerang, kanser ini menjejaskan tisu bahagian dalam pada serviks dan ia berkemungkinan merebak ke bahagian badan lain terutamanya paru-paru, hati, pundi kencing, faraj dan rektum – saluran terakhir pada bahagian usus besar.

Ia cenderung untuk dialami oleh individu wanita berusia antara 30 hingga 45 tahun yang aktif dalam hubungan seksual.

Simptom kanser serviks

Individu yang mempunyai kanser serviks pada tahap awal kebiasaannya tidak mempunyai sebarang simptom. Simptom hanya mula berlaku apabila kanser berkembang dan merebak ke tisu berdekatan. Apabila keadaan ini berlaku, antara beberapa simptom umum yang sering berlaku adalah seperti:

Pendarahan faraj tidak normal, seperti pendarahan selepas hubungan seks, pendarahan selepas menopaus, pendarahan dan tompokan darah antara tempoh haid, waktu haid yang lebih lama dan lebih banyak daripada biasa. Pendarahan selepas
douching
atau selepas ujian pelvik juga boleh berlaku.

Pelepasan luar biasa dan tidak normal dari faraj, berbau- mungkin mengandungi darah dan mungkin berlaku antara tempoh atau selepas menopaus.

Sakit semasa melakukan hubungan seks.

Kesakitan pada pelvik.

Jika kanser sudah merebak ke tisu berdekatan, antara simptom yang mungkin dihadapi adalah:

Mengalami masalah kegagalan buah pinggang disebabkan halangan pada saluran kencing atau usus kerana kanser merebak.

Kesukaran membuang air kecil, kesakitan semasa kencing atau darah dalam air kencing.

Sakit belakang atau membengkak pada kaki.

Cirit-birit, kesakitan atau pendarahan dari rektum selepas membuang air besar.

Keletihan, kehilangan berat badan dan selera makan, rasa sakit yang umum.

Perut membengkak, rasa mual, muntah dan sembelit.

Tanda dan simptom yang disenaraikan di atas juga boleh disebabkan oleh keadaan dan masalah kesihatan selain daripada kanser serviks. Contohnya, ia mungkin diakibatkan oleh jangkitan yang menyebabkan rasa sakit atau pendarahan. Tetapi, jika anda mengalami antara simptom yang disebutkan, langkah terbaik anda dengan berjumpa doktor untuk mendapatkan pemeriksaan yang lebih terperinci. Pengabaian terhadap sebarang simptom boleh menyebabkan kanser berkembang kepada tahap yang lebih berbahaya dan mengurangkan peluang untuk mendapatkan rawatan yang lebih berkesan.

Punca kanser serviks

Kanser berlaku disebabkan bahagian yang tidak terkawal dan pertumbuhan sel-sel tidak normal. Kebanyakan sel dalam badan mempunyai jangka hayat yang ditetapkan, dan apabila ia mati, badan akan menjana sel baru untuk menggantikannya.

Tetapi, sel-sel tidak normal boleh menimbulkan dua masalah:

Ia tidak mati

Ia terus berkembang / berpecah

Dua masalah ini seterusnya mengakibatkan pembentukan sel-sel yang berlebihan, yang akhirnya menyebabkan pembentukan benjolan, atau tumor atau ketumbuhan. Namun, sehingga ke hari ini, saintis dan penyelidik tidak mengetahui mengapa sel-sel tersebut boleh menjadi kanser.

Walau bagaimana, terdapat beberapa faktor lain yang mungkin meningkatkan risiko kanser serviks kepada anda, seperti:

HPV
 – merupakan jangkitan penyakit kelamin terdapat lebih 100 jenis HPV yang boleh wujud, dan sekurang-kurangnya 13 daripadanya boleh menyebabkan kanser serviks.

Mempunyai ramai pasangan seksual atau terlibat secara aktif dalam melakukan hubungan seksual pada usia muda
 – p
enyebaran jenis HPV penyebab kanser selalu berlaku kerana hubungan seksual dengan pasangan yang mempunyai HPV. Individu wanita yang mempunyai banyak pasangan seksual, mempunyai risiko jangkitan HPV yang tinggi. Ini sekali gus meningkatkan risiko perkembangan kanser serviks.

Merokok
 – antara faktor yang meningkatkan risiko kanser serviks, termasuk kanser yang lain.

Sistem imunisasi lemah
 – risiko kanser serviks adalah tinggi kepada individu yang mempunyai HIV atau AIDS, dan individu yang menjalani pembedahan pemindahan organ atau tisu – membawa kepada penggunaan ubatan imunosupresif.

Pil kawalan kehamilan
 – penggunaan beberapa jenis pil kontraseptif untuk tempoh panjang boleh meningkatkan risiko.

Penyebaran jangkitan penyakit kelamin lain
 – Chlamydia,
gonorrhea
 dan sifilis meningkatkan risiko kanser serviks.

Status sosio-ekonomi
 – kadar pesakit kanser serviks adalah tinggi di kawasan berpendapatan rendah.

Gaya hidup sihat

Sesungguhnya, bahaya kanser serviks ini tidak boleh dipandang remeh. Anda boleh mengurangkan risiko kanser serviks dengan mengurangkan risiko untuk mendapat HPV. Jika anda berusia antara 9 hingga 26 tahun dapatkan suntikan vaksin HPV. Terdapat jenis yang berbeza untuk suntikan HPV, ia melawan jenis 16 dan 18 – antara jenis yang menyebabkan kanser. Sesetengah vaksin memberikan imunisasi terhadap lebih banyak jenis HPV. Sebaiknya dapatkan suntikan vaksin sebelum anda melakukan hubungan seks secara aktif.

Cara lain untuk mencegah kanser serviks adalah termasuk:

Melakukan rutin pemeriksaan
ujian Pap
. Berbincang dengan doktor tentang kekerapan menjalani ujian berdasarkan usia dan keadaan kesihatan anda.

Amalkan hubungan seks yang selamat. Pastikan pasangan anda memakai kondom.

Hindari merokok. Individu wanita yang merokok adalah lebih risiko untuk mendapat kanser seviks.

Anda mungkin berminat untuk membaca artikel:

5 Penyakit Kanser Paling Biasa Dihidapi Rakyat Malaysia

Human Papillomavirus, Fakta Yang Perlu Anda Tahu

Simptom HPV

Menyingkap Mitos HIV

Pemeriksaan Pelvik

Ujian Pap


7 Cara Beli Barang Dapur Online, Boleh Elak COVID-19 Dengan Tak Payah Keluar Rumah

Untuk mendapatkan lebih banyak info tentang coronavirus di Malaysia, sila dapatkannya di sini.

Pada musim wabak COVID-19 dan
Perintah Kawalan Pergerakan
 sedang berlangsung, adalah lebih baik jika anda membeli barangan dapur secara online sahaja.

Terdapat beberapa manfaat jika anda beli barang dapur online, antaranya:

Tidak perlu bersesak-sesak di pasar raya

Tidak perlu menunggu lama untuk membuat pembayaran

Mengurangkan risiko pendedahan terhadap jangkitan COVID-19

Tidak perlu bersentuhan dengan individu lain yang boleh merisikokan anda kepada jangkitan

Kemudahan pembayaran tanpa tunai (
cashless
)

Menjimatkan masa yang boleh dimanfaatkan di rumah

Tidak membazirkan tenaga anda untuk keluar ke pasar raya

Berikut merupakan statistik terkini kes COVID-19 di Malaysia:

[covid_19]

Senarai perkhidmatan pembelian dan penghantaran barangan dapur

Untuk memudahkan anda memilih perkhidmatan pembelian dan penghantaran barangan dapur yang boleh memenuhi keperluan anda, kami senaraikan beberapa perkhidmatan yang boleh anda pilih.

#1. Tesco Online

Kawasan penghantaran:
Lembah Klang, Pulau Pinang, Johor Bahru dan Seremban

Kaedah pembayaran:
 Menerima pembayaran kad kredit atau debit semasa penghantaran. Tidak menerima pembayaran tunai

Caj penghantaran:
 Ditunjukkan semasa menempah slot penghantaran

Laman web:

Tesco Online

Aplikasi:

Android
 dan
iOS

#2. Jaya Grocer

Kawasan penghantaran:
Kebanyakan kawasan di Lembah Klang

Kaedah pembayaran:
Tunai semasa penghantaran. Kad kredit dan debit turut diterima

Caj penghantaran:
Caj standard adalah sebanyak RM9. Setiap kotak penghantaran tambahan akan dicaj RM8. Caj penghantaran percuma jika pembelian melebihi RM300

Laman web:
Jaya Grocer

Aplikasi:
Android
 dan
iOS

#3. Pasaraya Mydin

Kawasan penghantaran:
Sesetengah kawasan di Lembah Klang sahaja

Kaedah pembayaran:
Pembayaran
online
 menerusi eGHL. Pembayaran menerusi
mobile terminal
 juga tersedia

Caj penghantaran:
RM10. Slot pada waktu puncak akan dikenakan caj yang lebih tinggi. Percuma jika hadir
pick-up
 di pasar raya dan caj RM5 bagi
pick-up
 di
 locker

Laman web:
Mydin

Aplikasi:
Android
 dan
iOS

#4. HappyFresh

Kawasan penghantaran:
Kebanyakan kawasan di Lembah Klang, Pulau Pinang dan Johor Bahru

Kaedah pembayaran:
Tunai semasa penghantaran. Kad kredit dan debit turut diterima

Caj penghantaran:
Bergantung kepada lokasi anda dan jarak dari pasar raya. Caj bermula daripada RM3.

Laman web:
HappyFresh

Aplikasi:
Android
 dan
iOS

Baca artikel berkaitan:

#5. Bungkusit

Kawasan penghantaran:
Seluruh Lembah Klang, Selangor, Johor, Pulau Pinang, Melaka dan Negeri Sembilan

Kaedah pembayaran:
Tunai semasa penghantaran

Caj penghantaran:
Caj bermula daripada RM7.50 dan bergantung kepada lokasi dan jarak

Laman web:
Bungkusit

Aplikasi:
Android
 dan
 iOS

#6. MyGroser

Kawasan penghantaran:
Lembah Klang

Kaedah pembayaran:
Online banking
, kad kredit dan juga debit. Tunai tidak diterima

Caj penghantaran:
Bawah 35kg (RM8.90), lebih 35kg (RM12). Caj penghantaran percuma jika pembelian melebihi RM250

Laman web:
MyGroser

Aplikasi:

Android
 dan
 iOS

#7. Potboy

Kawasan penghantaran:
Kebanyakan kawasan di Lembah Klang

Kaedah pembayaran:
Pembayaran tanpa tunai sewaktu penghantaran (CIMB Plug & Play/Boost eWallet),
 online banking
 dan Paypal

Caj penghantaran:
Percuma tanpa sebarang pembelian minimum

Laman web:
Potboy

Aplikasi:

Android

[mc4wp_form id=’115319″]

Jangan tunggu lagi!

Jadi, apa yang anda tunggu lagi. Ambil telefon pintar anda atau laptop dan buat tempahan barangan dapur anda hari ini juga. Beli barang dapur online juga menjimatkan masa dan tenaga anda.

Pada musim penularan virus korona baharu ini, adalah lebih baik anda membeli barangan dapur secara
online
 sahaja untuk mengurangkan risiko pendedahan kepada jangkitan wabak COVID-19.

Just stay at home
!

#HelloHealthGroup, #HelloDoktor, #HelloHealthCoronaVirus


Kenapa Berhenti Jalani Rawatan Kanser Payudara Ketika Pandemik? Jom Sokong Kempen #UnPause!

Oktober datang lagi! Buat anda yang mungkin masih belum tahu, ini bermaksud bahawa kita semua sudah memasuki Bulan Kesedaran Kanser Payudara Sedunia.

Bulan ini adalah sangat penting bagi merancakkan lagi segala program dan kempen kesedaran mengenai
kanser yang sangat berbahaya buat kaum wanita
 ini.

Antara yang sedang hangat diperkatakan kini adalah #UnPause. Apakah ia? Bagaimana ia akan membantu? Jom sama-sama kita ikuti artikel ini dengan lebih lanjut.

Wanita & kanser payudara

Untuk pengetahuan anda, penyakit kanser payudara merupakan jenis barah yang paling banyak mengorbankan nyawa kaum wanita di negara kita.

Ini sekali gus menjadikannya antara penyakit yang sangat berbahaya buat golongan perempuan selain
 kanser rahim
,
kanser serviks
 dan sebagainya.

Statistik terkini mencatatkan 1 daripada 19 orang wanita menghidap kanser payudara di Malaysia manakala di Eropah pula 1 daripada 8 orang wanita berisiko untuk didiagnosis dengan penyakit yang sama.

Jumlah yang memang sangat menakutkan bukan?

Apa simptom yang akan berlaku?

Bagi mengelak dan merawat ia dengan lebih cepat, adalah wajar untuk kita mengenal simptom-simptom kanser payudara ini terlebih dahulu:

Timbul ketulan/ benjolan pada payudara

Rasa sakit pada payudara

Rasa gatal pada payudara

Bentuk payudara seakan berubah

Puting payudara seakan berubah

Kulit sekitar payudara merosot dan berkedut

Usia bukan penentu?

Mungkin masih ramai individu di luar sana yang beranggapan bahawa penyakit ini hanya akan terjadi apabila sudah mencapai usia emas kelak bukan? Anda salah!

Meskipun kebanyakan wanita dikesan menghidap kanser payudara ketika umur mereka sudah menginjak 50 tahun, namun masih ada kemungkinan perempuan yang lebih muda menghidapinya juga.

Ya, usia memang salah satu daripada faktor risiko penyakit kanser payudara namun terdapat pelbagai lagi faktor lain yang akan
meningkatkan kemungkinan wanita menghidapinya ketika usia muda
.

Lelaki juga boleh kena?

Adakah penyakit ini hanya berbahaya buat kaum wanita sahaja? Bagaimana pula dengan kaum lelaki?

Jangan sangka kalian boleh terlepas daripada kemungkinan terkena kanser payudara jika anda bernama lelaki kerana
ia juga mungkin boleh terjadi kepada anda
!

Meskipun kemungkinan tersebut adalah kecil, namun tidak seharusnya kalian memandang enteng akan penyakit ini.

Menurut statistik terkini, 1% daripada jumlah penghidap kanser payudara adalah daripada golongan lelaki.

Apa itu kanser payudara metatistik (mBC)?

Mungkin masih ramai yang belum tahu tentang mBC ini bukan? Untuk pengetahuan anda, ia adalah singkatan kanser payudara metatistik.

Pun begitu, tidak pelik jika kalian belum tahu mengenainya kerana kaji selidik menyatakan tiga daripada lima responden tidak tahu langsung mengenainya.

Ia adalah satu tahap kanser payudara yang paling serius kerana
sel kanser telah menular dan merebak ke organ lain
 di dalam tubuh badan pesakit.

Ia juga adalah antara penyakit yang tiada penawar lagi dan merupakan punca kematian kedua tertinggi disebabkan oleh kanser dalam kalangan wanita.

Lebih daripada 30 peratus wanita yang menghidapi kanser payudara tahap awal akan mendapat kanser payudara metastatik walaupun kanser ini berjaya dikesan lebih awal.

“Ini bukanlah perkara yang mudah dihadapi. Tidak ada perkataan yang boleh menggambarkan perasaan takut, gelisah, dan resah yang dialami seorang pesakit mBC. Tidur mereka akan terganggu dan perasaan panik akan kerap muncul kerana mereka menganggap diagnosis mBC merupakan hukuman mati.

Mereka akan mula risaukan tentang semua tanggungjawab mereka. Namun begitu, mereka harus tahu bahawa hidup mereka tidak berhenti selepas diagnosis mBC dan mereka masih boleh terus hidup dengan sepenuhnya’, memetik ucapan Ranjit Kaur, Presiden Persatuan Kebajikan Kanser Payudara Malaysia.

Pandemik COVID-19 memburukkan lagi penyakit ini?

Bukan sahaja penyakit kanser payudara tahap mBC itu sahaja sudah cukup teruk, malahan pandemik COVID-19 yang kita sedang alami kini makin memburukkannya lagi.

Ini kerana kebanyakan pesakit sudah mula berasa takut dan gentar untuk ke hospital dan menjalani rawatan susulan ekoran risau akan dijangkiti wabak ini.

Berdasarkan kaji selidik Cancer Research Malaysia pada April 2020,
hampir separuh daripada pesakit risau untuk mengunjungi hospital ketika ini
.

Ini adalah satu perkara yang tidak sewajarnya terjadi!

Bulan kesedaran kanser payudara 2020

Sehubungan dengan itu, Persatuan Kebajikan Kanser Payudara Malaysia (BCWA) bersama Pfizer Malaysia telah melancarkan kempen #UnPause.

Ia merupakan suatu inisiatif untuk membantu memperkasakan kehidupan pesakit kanser payudara metastatik, meningkatkan kesedaran mBC dalam kalangan warga masyarakat, serta membendung gangguan rawatan disebabkan wabak COVID-19.

3 objektif utama kempen ini adalah:

Menggunakan langkah digital bersepadu dengan adanya hab maklumat digital untuk pesakit, penjaga, dan juga pakar penjagaan kesihatan bagi menangani masalah tahap kesedaran rendah masyarakat terhadap kanser payudara metastatik

Mewakili suara pesakit mBC dalam perbualan naratif kanser payudara

Menggesa pesakit mBC untuk teruskan rawatan mereka semasa wabak COVID-19

Bersempena Bulan Kesedaran Kanser Payudara Sedunia pada tahun ini, marilah kita bersama-sama memperkasakan kempen #UnPause ini.

Ini bertujuan bagi memberi semangat kepada pesakit kanser payudara untuk terus menjalani rawatan di
era pandemik COVID-19 yang sedang berleluasa
.


Awas Kaum Hawa! Gejala Berikut Tanda Anda Alami Serangan Jantung

Simptom serangan jantung pada wanita tidaklah selalunya sama seperti lelaki, seperti rasa sakit dada yang menular ke tangan.

Wanita boleh mengalami simptom sama seperti itu, tetapi simptomnya boleh menjadi sangat ringan sehingga mereka mungkin terlepas pandang.

Untuk mendapatkan lebih banyak info tentang Kesihatan Jantung, sila dapatkannya
di sini.

Punca berlakunya serangan jantung pada wanita

Plak yang terkumpul dalam saluran koronari menghalang peredaran darah ke jantung, mengakibatkan
heart attack
.

Perokok tegar, individu yang mempunyai stres yang tinggi dan golongan yang terlalu obes adalah berisiko tinggi terhadap serangan jantung.

Penyakit jantung
dianggarkan sebagai pembunuh nombor satu di kalangan wanita.

Oleh sebab itu ia adalah penting kepada wanita, dan lelaki juga, untuk memahami tanda dan simptom dengan betul, membuat janji temu dengan doktor anda secara berkala, dan mengetahui sejarah kesihatan keluarga.

Simptom serangan jantung

Sakit dada atau rasa tidak selesa

Ini merupakan simptom serangan jantung yang paling selalu terjadi; walaupun begitu, bagaimana wanita mengalaminya mungkin berbeza berbanding lelaki.

Simptomnya mungkin adalah seperti rasa seperti ditekan atau
sesak dada
, dan rasa sakit mungkin bukan hanya di sebelah kiri, tetapi ia boleh terjadi di mana-mana kawasan dada.

Simptom tersebut, secara umumnya, dipercayai adalah rasa amat tidak selesa. Sesetengah pakar kardiologi menyatakan bahawa wanita mungkin mempunyai simptom yang lain, seperti loya, pendek nafas.

Gejala serangan jantung pada wanita #Pendek nafas, loya, pening

Sekiranya anda mempunyai masalah sukar bernafas tanpa sebab tertentu, anda mungkin mempunyai serangan jantung, terutamanya jika ia berlaku dengan satu atau lebih simptom yang lain.

Ia berasa seperti anda baru lepas berlari maraton, tetapi anda tidak melakukan sebarang pergerakan.

Baca juga:

Sakit pada tangan, belakang, leher, rahang atau perut

Wanita selalunya mengalami simptom sebegini berbanding lelaki.

Rasa sakit tersebut bukan saja dirasakan pada dada dan tangan kiri tetapi juga pada rahang atau belakang badan yang boleh mengelirukan.

Rasa sakit tersebut boleh datang sedikit demi sedikit atau datang sekali gus, dan ia mungkin terdapat masa yang tinggi dan rendah sebelum ia menjadi sangat menyakitkan.

Kesakitan tersebut boleh mengejutkan anda sekiranya anda sedang tidur.

Pakar kardiologi menasihatkan agar individu yang mengalami simptom yang tidak boleh dijelaskan pada mana-mana bahagian badan atas daripada pinggang anda harus memberitahu doktor mereka dengan segera.

Dalam
kes sakit perut,
 ia selalunya disalah ertikan dengan ulser perut, pedih ulu hati atau selesema berbanding tanda-tanda
heart attack
.

Pakar kardiologi melaporkan bahawa wanita mungkin akan mengalami rasa tekanan pada abdominal yang serius yang dirasakan seperti terdapat binatang yang besar sedang duduk di atas perut mereka.

Keletihan, antara simptom serangan jantung pada wanita

Wanita yang mempunyai serangan jantung mungkin akan dibelenggu dengan rasa kelesuan yang kuat, walaupun apabila mereka tidak melakukan sebarang pergerakan.

Sesetengah pesakit melaporkan bahawa mereka selalunya berasa letih pada dada mereka dan tidak boleh melakukan aktiviti ringan.

Berpeluh

Simptom ini berbeza dengan berpeluh yang anda dapat semasa melakukan senaman atau ketika berada di persekitaran yang panas; ia lebih kepada berpeluh yang berkaitan dengan stres.

Cegah serangan jantung pada wanita dengan menjaga kesihatan diri

Anda boleh mencegah penyakit jantung dengan:

Berhenti merokok
. Setahun tidak merokok bersamaan dengan pengurangan risiko penyakit jantung koronari

Anda boleh mengurangkan risiko strok dan serangan jantung dengan memperuntukkan setengah jam setiap hari dengan berjalan kaki

Pastikan anda makan makanan yang sihat, seperti daging yang kurang lemak ataupun sayur-sayuran, ke dalam diet anda


Gemar Makan Ikan Keli? Ini 5 Khasiatnya Yang Ramai Orang Tak Tahu!

Ikan keli sudah menjadi antara pilihan jenis ikan yang sering dimakan oleh masyarakat di Malaysia. Walaupun harganya agak murah, namun terdapat pelbagai khasiat ikan keli yang boleh diperoleh apabila kita memakannya. Ini 5 manfaat ikan keli paling utama kepada tubuh.

Kandungan nutrisi yang ada pada ikan keli

Baik masakan di rumah mahupun hidangan di kedai makan, ikan keli diolah dengan pelbagai resepi yang enak.

Biasanya, ia boleh didapati dalam bentuk ikan keli goreng, ikan keli salai atau ikan keli masak berlada.

Harga ikan keli juga cukup murah dan kerana itulah ia menjadi antara pilihan utama hidangan jika menikmati makan tengah hari di kedai.

Walaupun berharga murah, terdapat banyak manfaat ikan keli yang ramai tidak tahu.

Bagi setiap 100 gram ikan keli, ia mengandungi kandungan nutrisi seperti berikut:

Protein: 16.38 gram

Lemak: 2.8 gram

Kolesterol: 58 mg

Vitamin D: 12.50 mcg

Natrium: 43 mg

Kalium: 358 mg

Kalsium: 14 mg

Zat besi: 0.30 mg

Vitamin B3: 1093 mg

Vitamin B12: 2.23 mcg

Khasiat ikan keli yang ramai tidak tahu

Sekiranya anda sudah bosan dengan hidangan ikan laut, anda boleh menukar pilihan ikan anda kepada ikan air tawar seperti ikan keli.

 Ini kerana, ikan keli sememangnya boleh memberikan pelbagai manfaat kepada kesihatan tubuh kita.

Antara manfaat ikan keli yang paling besar kepada kesihatan tubuh manusia ialah:

Manfaat ikan keli 1: Menjaga kesihatan jantung

Berdasarkan kajian yang diterbitkan pada tahun 2015, ikan keli merupakan antara jenis makanan yang mengandungi asid lemak omega-3.

Asid lemak ini terdiri daripada jenis asid eicosapentaenoic atau EPA dan juga asid docosahexaenoic atau DHA.

Jenis makanan yang tinggi dengan kandungan asid lemak omega-3 sememangnya diketahui memberikan manfaat kepada kesihatan jantung manusia.

Omega-3 berperanan menjaga lapisan arteri jantung daripada mengalami sebarang kerosakan.

Selain itu, nutrisi yang terdapat pada ikan keli juga boleh mencegah penebalan arteri akibat daripada plak yang menjadikan aliran darah lebih lancar.

Asid lemak omega-3 juga dapat menurunkan paras trigliserida dengan memperlahankan pembentukannya.

Jika paras trigliserida ini berada dalam keadaan yang tinggi, ia boleh meningkatkan risiko anda untuk mendapat penyakit jantung.

Khasiat ikan keli 2: Baik untuk kesihatan otak

Keradangan boleh berlaku pada mana-mana bahagian tubuh manusia termasuklah pada bahagian otak.

Jika keradangan pada otak terjadi, ia boleh meningkatkan risiko anda untuk mengalami penyakit Alzheimer.

Perlu diketahui bahawa penyakit Alzheimer boleh menjejaskan kemampuan otak manusia untuk berfikir dengan baik.

Namun, anda juga boleh mencegah risiko keradangan pada otak ini dengan memakan ikan keli.

Ini kerana, ikan keli mengandungi asid lemak omega-3 yang boleh mencegah keradangan daripada berlaku.

Manfaat ikan keli 3: Mencegah penyakit anemia

Penyakit anemia boleh dicegah melalui penyerapan vitamin B12 yang lebih banyak.

Anda tidak perlu risau untuk mendapatkan vitamin B12 kerana ikan keli ternyata memiliki nutrisi ini.

Apabila anda memakan ikan keli, tubuh akan menyerap vitamin B12 ini bagi membantu penghasilan DNA, memberi makan sel saraf selain menggalakkan penghasilan sel darah merah normal.

Oleh
itu, ikan keli boleh membantu anda untuk mencegah masalah darah ini selain menjadi menu pilihan bagi mereka yang menghidap anemia.

Khasiat ikan keli 4: Mengurangkan risiko alami strok

Disebabkan ikan keli juga mengandungi kalium, ia b
oleh
membantu anda untuk mengurangkan risiko mengalami strok.

Kalium berperanan menjaga kesihatan otot, saraf dan juga pembuluh darah, sekali gus menurunkan risiko penyakit strok.

Sekiranya kita memakan ikan keli dan mendapat jumlah kalium yang mencukupi untuk keperluan tubuh badan, maka risiko mendapat penyakit strok juga akan semakin berkurangan.

Khasiat ikan keli 5: Menjadikan sistem imun lebih kuat

Ikan keli juga mengandungi kandungan protein yang tinggi, dan ini memberikan kesan positif dengan menguatkan sistem imun tubuh.

Sistem imun yang kuat dapat membantu tubuh untuk melawan serangan jangkitan daripada bakteria, virus mahupun parasit yang lain.

Ini akan menjadikan kita tidak mudah untuk jatuh sakit.

Selain itu, protein juga berperanan penting dalam mempercepatkan proses penyembuhan luka.

Cara memakan ikan keli dengan lebih sihat

Tidak dinafikan bahawa ikan keli mempunyai rasa yang lembut dan juga enak. Namun, anda perlu mengetahui bahawa ikan keli juga tinggi kandungan lemak.

Oleh itu, jika anda ingin memasak ikan keli, cuba kurangkan penggunaan minyak masak atau menggantikannya dengan jenis minyak masak yang lebih sihat.

Selain itu, pilihlah ikan keli yang masih segar sewaktu berkunjung ke pasar.

Ini kerana, kandungan nutrisi ikan keli akan semakin berkurangan jika ikan tidak lagi segar dan anda tidak akan mendapat khasiat ikan keli sepenuhnya.


Nampak Macam Sama, Tapi Jangkitan Gonorea & Klamidia Ini Sangat Berlainan! Ini Bezanya

Penyakit gonorea dan penyakit klamidia mungkin sering dianggap sebagai satu jangkitan yang sama. Ini kerana kedua-duanya adalah jangkitan kelamin dan simptom-simptomnya juga agak serupa.

Kami bongkarkan kepada anda apakah perbezaan antara kedua-dua jenis jangkitan ini.

Untuk mendapatkan lebih banyak info tentang Kesihatan Seksual, sila dapatkannya
di sini.

Perbezaan simptom penyakit gonorea dan penyakit klamidia

Bagi penyakit klamidia
, seseorang wanita itu mungkin mengalami gejala yang lebih teruk jika jangkitan merebak ke dalam rahim dan tiub fallopio.

Ini boleh menyebabkan penyakit radang pelvis (PID). PID boleh menyebabkan gejala seperti:

Demam

Berasa sakit atau tidak sihat

Pendarahan pada faraj, walaupun anda tidak mengalami haid

Kesakitan yang teruk di kawasan pelvis anda

Dapatkan bantuan perubatan kecemasan jika anda fikir anda mungkin menghidap PID.

Bagi penyakit gonorea pula
, anda mungkin akan melihat gejala pada rektum seperti gatal, sakit, dan sakit ketika membuang air besar.

Wanita juga mungkin mengalami pendarahan yang lebih besar semasa haid dan kesakitan semasa melakukan hubungan seks.

Apakah yang menyebabkan kedua-dua penyakit gonorea dan penyakit klamidia?

Kedua-dua keadaan disebabkan oleh pertumbuhan bakteria yang berlebihan. Klamidia disebabkan oleh pertumbuhan bakteria
Chlamydia trachomatis
 yang terlalu banyak.

Manakala gonorea pula disebabkan oleh pertumbuhan bakteria yang disebut
Neisseria gonorrhoeae
.

Baca juga:

Bagaimanakah penyakit ini berpindah atau berjangkit?

Kedua-dua penyakit ini disebabkan oleh jangkitan bakteria yang disebarkan melalui hubungan seksual yang tidak dilindungi.

Ini bermaksud aktiviti seks tanpa menggunakan kondom,
dental dam
, atau pelindung lain antara anda dan pasangan anda.

Anda juga mungkin mendapat jangkitan melalui hubungan seksual yang tidak melibatkan penembusan.

Contohnya, jika alat kelamin anda bersentuhan dengan alat kelamin seseorang yang telah dijangkiti, anda juga berpotensi untuk mendapat jangkitan tersebut.

Kedua-dua jangkitan juga dapat dijangkiti
melalui hubungan seks terlindung dengan kondom
 atau penghalang lain jika anda tidak menggunakan perlindungan tersebut dengan betul, atau jika alat pelindung itu pecah.

Kedua-dua penyakit boleh dijangkiti walaupun anda tidak menunjukkan sebarang gejala yang dapat dilihat.

Kedua-dua penyakit  juga boleh ditularkan kepada bayi ketika dilahirkan jika ibunya mempunyai kedua-dua keadaan penyakit tersebut.

Bagaimana penyakit gonorea dan penyakit klamidia didiagnosis?

Kedua-dua jangkitan boleh didiagnosis menggunakan kaedah diagnostik yang serupa.

Doktor boleh menggunakan satu atau lebih ujian di bawah ini untuk memastikan diagnosisnya tepat dan rawatan yang betul dapat diberikan.

Antara ujian yang boleh dijalankan ialah:

Pemeriksaan fizikal untuk mencari gejala jangkitan dan menentukan kesihatan keseluruhan anda

Ujian air kencing untuk menguji urin anda terhadap bakteria yang menyebabkan klamidia
 atau gonorea

Ujian darah untuk menguji tanda-tanda jangkitan bakteria

Kultur sapuan (
swab culture
) untuk mengambil sampel cecair daripada zakar, faraj atau dubur bagi menguji tanda-tanda jangkitan

Bagaimana penyakit gonorea dan klamidia ini dirawat?

Penyakit klamidia biasanya dirawat dengan dos azitromisin (Zithromax, Z-Pak) yang diambil sama ada secara sekali gus atau dalam jangka waktu seminggu atau lebih (biasanya sekitar lima hari).

Jangkitan ini juga boleh dirawat dengan menggunakan doxycycline (Oracea, Monodox).

Antibiotik ini biasanya diberikan dalam bentuk tablet oral dua kali sehari yang perlu anda ambil dalam tempoh seminggu.

Penting untuk anda mengambil dos penuh selama beberapa hari yang ditetapkan supaya antibiotik tersebut dapat membersihkan jangkitan.

Jika anda tidak menghabiskan antibiotik yang diberikan, ia boleh menyebabkan anda menjadi rintang terhadap antibiotik tersebut kelak.

Ini boleh membahayakan diri anda sekiranya anda dijangkiti sekali lagi.

Sekiranya anda mengalami simptom, gejala tersebut akan mulai pudar beberapa hari selepas anda memulakan rawatan.

Elakkan hubungan seks sehingga doktor memberitahu bahawa jangkitan telah dirawat sepenuhnya oleh antibiotik.

Bagi jangkitan penyakit gonorea, doktor mungkin akan memberikan ceftriaxone (Rocephin) dalam bentuk suntikan ke dalam punggung anda, serta azithromycin yang diambil melalui mulut. Ini dikenali sebagai rawatan berganda.

Menggunakan kedua-dua antibiotik ini dapat membantu membersihkan jangkitan dengan lebih baik daripada hanya menggunakan satu rawatan sahaja.

Seperti juga jangkitan klamidia, jangan melakukan hubungan seks sehingga jangkitan tersebut hilang sepenuhnya.

Pastikan anda juga menghabiskan keseluruhan dos anda.

Gonorea lebih cenderung untuk menjadi rintang terhadap antibiotik berbanding klamidia.

 Sekiranya anda dijangkiti dengan strain bakteria yang rintang antibiotik, anda memerlukan rawatan dengan antibiotik alternatif, yang akan disarankan oleh doktor yang merawat anda.

Kesimpulan

Kedua-dua jangkitan, sama ada penyakit gonorea atau klamidia mungkin kelihatan serupa, tetapi ia jelas tidak sama.

Ia berpunca daripada dua jenis bakteria yang berbeza. Simptom yang berlaku juga berbeza, malah kaedah rawatan bagi merawat jangkitan ini juga berbeza antara kedua-duanya.


Nampak Sama Tapi Bukan Dia, Ini Kami Jelaskan 4 Perbezaan Kahak & Hingus!

Pernahkah anda terdengar atau terbaca tentang mukus? Ya, anda tepat! Ia adalah sejenis cecair melekit seakan lendir yang wujud dalam tubuh badan kita.

Antara jenis mukus kita mungkin selalu dapat lihat adalah yang
ada dalam hidung, mulut dan tekak.

Kita mungkin tidak akan memanggil lendir ini sebagai mukus sebaliknya dua nama ini;
hingus
 dan
kahak
.

Persoalannya, adakah keduanya itu adalah sama sahaja atau berbeza?

Jom ketahui jawapannya menerusi artikel ini dengan lebih mendalam lagi!

Apa itu mukus?

Sebelum pergi dengan lebih lanjut, wajarlah untuk kita semua belajar tentang definisinya terlebih dahulu.

Menurut Dr. Paul C. Bryson, Pakar Laryngologist dari Cleveland Clinic’s Voice Center di Amerika Syarikat, mukus adalah sejenis cecair melekit seakan lendir yang dihasilkan oleh sel mukus yang ada dalam kelenjar mukus pada setiap hari bagi tujuan tertentu.

Ia dihasilkan dalam tubuh badan kita bagi tujuan melindungi sistem pernafasan, penghadaman, perkumuhan, urogenital, auditori dan sebagainya daripada kuman, bakteria atau virus.

Pada sistem pernafasan, kita sering sahaja dapat lihat mukus pada laluan hidung atau saluran tekak yang terkeluar sedikit akibat dari
perbuatan luar kawalan seperti bersin atau batuk
.

Dalam keadaan ini, ia sering kali dikenali dengan nama
hingus
 dan kahak.

Sila baca lebih lanjut lagi untuk tahu perbezaan di antara kedua-duanya.

Apa perbezaan kahak dan hingus?

Setiap hari, sistem pernafasan kita akan menghasilkan anggaran 1 ke 1.3 liter mukus tanpa kita sedar dan rasa walaupun ketika tertelannya.

Individu dengan
penyakit pulmonari obstruktif kronik (COPD)
 pula akan menghasilkan lebih banyak mukus ekoran peningkatan jumlah sel mukus dan pembesaran kelenjar mukus.

Ia boleh diumpamakan seperti sebuah ‘penapis’ yang akan menghalang atau menyekat kemasukan debu, habuk, asap, kotoran dan bendasing dari memasuki tubuh badan melalui udara.

Meskipun kelihatan serupa, kahak dan hingus sebenarnya adalah berlainan. Jom hayati bersama perbezaannya:

#1. Luaran

Dari segi luarannya, tidak banyak yang boleh kami bezakan kerana hingus dan kahak kelihatan sama sahaja.

Dari aspek warna, tekstur, dan bau juga tidak banyak beza. Ini menjadikan kita seringkali keliru antara dua mukus ini.

#2. Lokasi mukus dihasilkan

Hingus akan dihasilkan oleh sel mukus yang terdapat dalam kelenjar mukus pada kawasan hidung, mulut dan tekak.

Kahak pula dihasilkan oleh sel mukus yang terdapat pada kelenjar mukus pada paru-paru dan saluran pernafasan.

#3. Punca mukus dihasilkan

Hingus akan dihasilkan bagi tujuan menapis kemasukan debu, habuk, asap, kotoran dan bendasing ke dalam hidung, mulut dan tekak.

Kahak pula dihasilkan bagi tujuan menapis kemasukan debu, habuk, asap, kotoran dan bendasing ke dalam paru-paru dan saluran pernafasan.

#4. Bagaimana mukus boleh dibuang

Mukus adalah cecair melekit seakan lendir yang dihasilkan secara berterusan dan tetap akan wujud dalam tubuh badan meskipun dibuang banyak kali.

Hingus akan dikeluarkan secara luar kawalan melalui
 perbuatan bersin
.

Kahak pula dikeluarkan secara luar kawalan melalui perbuatan batuk.

Sekiranya ia wujud dengan terlalu banyak lantas mengganggu kelancaran kehidupan seharian anda, apa yang boleh dilakukan?

Bagaimana membuang mukus yang terlalu banyak?

Seperti mana yang kita tahu, mukus seperti hingus dan kahak mempunyai fungsinya yang tersendiri.

Namun jika terlalu banyak, ia mungkin petanda kalian sedang mengalami kondisi berikut:

Demam

Selesema

Alahan

Sinusitis

Terdedah kepada pencemaran

Sekiranya ia terlalu banyak dan menyebabkan masalah lain seperti hidung tersumbat, hidung berdarah, kehilangan berat badan atau berpeluh pada waktu malam, segera dapatkan konsultasi doktor.

Tidak ada masalah untuk kalian membuang mukus yang berlebihan pada tubuh badan, Berikut adalah caranya:

Minum air lebih banyak

Tubuh badan yang kekal berhidrasi
 adalah sangat penting untuk mengurangkan mukus pada tubuh badan.

Pasang pelembap udara

Ini dapat membantu tubuh badan anda kekal lembap lantas mengurangkan penghasilan mukus.

Selenggara sistem pemanas/penyejuk udara

Ini penting untuk memastikan ia bebas dari segala bendasing yang boleh memasuki rongga tubuh badan.

Guna cecair semburan hidung

Ubat ini akan membantu mengekalkan kelembapan dan memastikan tisu pada sistem pernafasan
 anda agar kekal terhidrasi.

Sekiranya anda mempunyai sebarang kebimbangan tentang apa itu mukus, hingus atau kahak, segera berjumpa doktor untuk berkonsultasi okay!


Trimester Kedua


Detoks Kulit, Boleh Ke?

Anda pasti pernah mendengar mengenai produk detoks yang dikatakan bagus untuk kesihatan dan kecantikan diri. Tetapi wujudkah sebenarnya istilah detoks
kulit
?

Apakah itu detoks?

Dalam bahasa yang mudah untuk difahami, detoks adalah bermaksud menyingkirkan toksin daripada badan. Ia melibatkan toksin yang datang daripada persekitaran, diet pemakanan anda serta tabiat gaya hidup yang anda amalkan, seperti merokok.

Hakikatnya,organ badan kita seperti paru-paru, hati, buah pinggang dan usus mempunyai keupayaan untuk menyingkirkan bahan berbahaya dengan sendirinya. Walau bagaimanapun, bahan yang terkandung di dalam alkohol dan
rokok
 boleh menyebabkan kerosakan kekal pada badan.

Hubung kait detoks dan kulit

Kulit merupakan organ terbesar pada badan yang terdedah kepada kotoran daripada persekitaran. Antara perkara yang menjadi kepercayaan adalah kulit boleh dibersihkan dengan mengeluarkan kekotoran yang menyumbat liang pori. Namun sebenarnya, ia tidak benar.

Menurut ahli dermatologi, Dr Fayne Frey, dari perspektif perubatan, sebenarnya tidak wujud istilah detoks kulit. Perkara yang boleh dilakukan adalah untuk melindungi kulit daripada persekitaran yang bertoksin, seperti pencemaran dan
sinaran UV
.

Persekitaran yang tidak bersih, diet pemakanan yang tidak seimbang berserta tabiat mencuci dan
exfoliate
 wajah secara berlebihan boleh mengurangkan serta menipiskan lapisan kulit paling luar.

Lapisan ini yang dikenali sebagai
stratum corneum
, membantu mengekalkan kesihatan kulit dengan menyekat bahan-bahan yang boleh menyebabkan penuaan pramatang dan kerosakan lain pada kulit.

Jadi bolehkah kita detoks kulit?

Pengarah Perubatan CosmedicsUK, Dr. Ross Perry berkata, “Detoks kulit adalah berkaitan dengan apa yang anda lakukan pada permukaan kulit untuk melindunginya daripada pencemaran luar. Ia sama sekali tidak mempunyai tujuan pembersihan dari dalam kulit.”

Eh…kenapa pula begitu? Kerana toksin tidak boleh disingkirkan daripada badan melalui kulit. Sebaliknya, organ badan seperti yang dinyatakan pada awal tadi, berperanan untuk menyingkirkan toksin.

Tidak ada sebarang produk yang secara fizikalnya boleh menyingkirkan toksin kerana kebenarannya,
kulit
 tidak mempunyai keupayaan untuk membuang sebarang toksin daripada badan.

Produk antipenuaan

Kebanyakan produk kulit yang digunakan hanyalah untuk membuangkan masalah pada kulit seperti sebum yang berlebihan serta sel kulit mati. Namun, individu dengan kulit yang ekstra sensitif, perlu lebih berhati-hati apabila menggunakan sebarang produk yang dikategorikan sebagai produk ‘detoks’. Ini kerana ia boleh mengakibatkan keradangan.

Sesetengah produk penjagaan kulit akan menggunakan istilah ‘detoks’ dari segi perlindungan kulit. Produk seperti ini kebiasaannya mengandungi
antioksidan
yang boleh membantu mengurangkan kesan kerosakan akibat persekitan yang tercemar.

Tetapi hakikatnya ia tidak berfungsi membawa keluar toksin yang merosakkan dari badan. Ia cuma bertindak menghalang atau membuang radikal bebas yang boleh menjejaskan kulit.

Kesimpulannya

Apa yang boleh disimpulkan adalah mustahil untuk anda melakukan detoks kulit jika kulit itu sendiri tidak mempunyai fungsi untuk menyingkirkan toksin. Jadi detoks kulit adalah satu perkara mitos semata-mata.

Sebaliknya, anda perlu menjaga aspek diet pemakanan harian dan mengambil makanan yang dapat membantu paru-paru, buah pinggang, hati dan usus untuk berfungsi dengan lebih baik dalam menyingkirkan toksin.

Dalam masa yang sama, jangan abaikan penjagaan kulit wajah anda. Pastikan anda mencuci muka dua kali sehari, memakai pelembap, melakukan skrub seminggu sekali serta jangan lupa untuk pakai krim pelindung matahari, okay?


Bijan: Menyediakan Manfaat yang Besar Walaupun Saiznya yang Kecil

Penggunaan bijan (
Sesamum indicum
) adalah sangat meluas sama ada dalam kulinari Barat mahupun Timur. Penggunaannya boleh dijumpai diatas
roti
 burger, bun, bagel, ataupun za’atar, sejenis hidangan dari Timur Tengah. Tahukah anda, bijian bijan ini berasal daripada buah bijan; buahnya berbentuk pod panjang yang kelihatan seperti kacang bendi dan dituai daripada pokok bijan yang berasal dari Asia dan Afrika Timur. Apabila buah bijan telah kering, pod buah akan mulai terbuka yang kemudiannya mendedahkan benih atau biji bijan di bahagian dalamnya. Untuk mengeluarkan biji bijan tersebut, pohonnya yang telah kering diketuk untuk melepaskan bijinya daripada pod tersebut. Biji bijan berwarna putih yang anda temukan pada roti dan hidangan lain tidak datang langsung daripada buah tersebut. Ia mesti dikeluarkan daripada sekamnya yang lebih gelap terlebih dahulu. Tidak kesemua biji bijan berwarna putih, dan terdapat beberapa jenis bijian ini yang masih berwarna gelap walaupun selepas ia dikeluarkan daripada sekamnya.

Bijan mempunyai pelbagai warna seperti hitam, merah dan perang. Bijian ini juga merupakan tanaman utama di sebahagian negara-negara Asia dan Afrika. Mengikut data yang dikeluarkan oleh
Food and Agriculture Organization Corporate Statistical Database
(FAOSTAT), negara-negara pengeluar biji bijan terbesar pada tahun 2012 adalah Myanmar, China, India, Ethiopia dan Sudan. Tahukah anda, pokok bijan adalah antara tanaman yang diketahui paling tua ditanam di dunia. Tanaman bijian ini adalah “tanaman bijian minyak yang paling tua yang diketahui manusia,’ dan dikatakan telah dituai sehingga 4,000 tahun yang lalu di Babylon dan Assyria purba. Biji bijan tinggi dengan kandungan
vitamin B
1 dan serat makanan, serta vitamin dan mineral yang lain. Minyaknya mempunyai kandungan lemak, mono- dan
polyunsaturated
 yang baik (PUFAs) yang membantu menurunkan
kolesterol
, selain tinggi dengan kandungan
vitamin E
, magnesium, tembaga,
kalsium
 dan
zat besi
.

Fakta nutrisi bijan

Biji bijan adalah sumber yang kaya dengan kandungan minyak semulajadi, lignans, antioksidan, protein, serat makanan, vitamin dan mineral seperti kalsium, zat besi, kalium, fosforus, magnesium, vitamin B dan vitamin E. Selain itu, bijian kecil ini tinggi dengan kandungan
asid amino
 yang kuat seperti tryptophan dan polifenol yang membakar lemak seperti sesamin dan sesamol.

Air: 4.69 gram

Tenaga: 573 kcal

Protein: 17.73 gram

Jumlah lipid (lemak): 49.67 gram

Karbohidrat: 23.45 gram

Serat: 11.8 gram

Gula: 0.3 gram

Kalsium: 975 miligram

Zat besi:14.55 miligram

Magnesium: 351 miligram

Fosforus: 629 miligram

Kalium: 468 miligram

Natrium: 11 miligram

Zink: 7.75 miligram

Thiamin: 0.79 miligram

Riboflavin: 0.25 miligram

Niacin: 4.52 miligram

Vitamin B6: 0.79 miligram

Asid lemak tepu: 6.96 gram

Asid lemak tidak tepu tunggal: 18.76 gram

Asid lemak tidak tepu: 21.77 gram

Kebaikan yang boleh diperoleh daripada pemakanan bijan

Sumber serat yang baik

Tiga sudu (30 gram) biji bijan yang tidak dibuang sekamnya menyediakan sebanyak 3.5 gram serat, iaitu 12% daripada Pengambilan Harian Rujukan (RDI). Dengan memakan bijian ini dengan kerap boleh membantu meningkatkan pengambilan serat anda. Serat terkenal kerana manfaatnya yang menyokong kesihatan pencernaan. Selain itu, bukti yang semakin meningkat menunjukkan bahawa serat mungkin memainkan peranan dalam mengurangkan risiko
penyakit jantung
, jenis kanser tertentu, obesiti, dan
diabetes jenis 2
.

Mengurangkan kolesterol dan trigliserida

Sesetengah kajian menunjukkan bahawa dengan memakan biji bijan secara kerap dapat mengurangkan kolesterol dan trigliserida yang tinggi yang merupakan faktor risiko penyakit jantung. Biji bijan terdiri daripada 15% lemak tepu, 41% lemak tidak tepu, dan 39% lemak tidak tepu tunggal. Penyelidikan menunjukkan bahawa dengan memakan lebih banyak lemak tidak tepu dan lemak tidak tepu tunggal berbanding dengan lemak tepu, dapat mengurangkan kolesterol dan mengurangkan risiko penyakit jantung.

Apa yang lebih menarik, biji bijian ini mengandungi dua jenis sebatian tumbuhan – lignans dan phytosterols, yang mungkin juga mempunyai kesan dalam menurunkan kolesterol. Apabila seramai 38 orang individu dengan lipid
darah tinggi
 memakan sebanyak 5 sudu (40 gram) biji bijian ini setiap hari selama 2 bulan, mereka mengalami pengurangan 10% kolesterol “LDL’ yang buruk dan 8% pengurangan trigliserida berbanding dengan kumpulan plasebo.

Sifat antikanser

Biji bijan kaya dengan lignans yang larut minyak seperti sesamin dan sesamolin, yang terkenal dengan sifat antioksidannya. Satu kajian penyelidikan yang diterbitkan dalam jurnal
Nutrition and Cancer
 mendapati bahawa lignans memainkan peranan yang berpotensi dalam pencegahan kanser. Tambahan lagi, bijian ini mempunyai tahap vitamin E, vitamin K, dan magnesium yang tinggi, yang mempunyai kesan anti-karsinogen pada tubuh.

Bijian ini juga mengandungi phytate, sebatian pencegah kanser yang sangat jarang yang berfungsi sebagai antioksidan dan mengurangkan kesan radikal bebas. Radikal bebas adalah produk sampingan berbahaya daripada metabolisme sel yang telah dikaitkan dengan pelbagai bentuk kanser dan pelbagai masalah kesihatan yang lain seperti penyakit jantung, penuaan pramatang, dan ketidakfungsian kognitif. Bijian ini juga telah dikaitkan secara positif dalam mengurangkan risiko leukemia, payudara, paru-paru, pankreas, kolon, dan
kanser prostat
.

Penjagaan kulit yang lebih baik

Biji bijan mengandungi kandungan zink yang merupakan komponen penting dalam pembentukan kolagen. Kolagen berfungsi menguatkan tisu otot, rambut, dan kulit. Selain itu, minyak bijan, yang kaya dengan kandungan vitamin E, telah ditunjukkan untuk mengurangkan penampakan luka dan tanda pada kulit, selain tanda-tanda penuaan pramatang.

Kesihatan rambut

Bijian ini juga kaya dengan polifenol tumbuhan, yang membantu menggalakkan kesihatan rambut. Minyak biji bijan sering diurutkan ke bahagian kulit kepala untuk mengurangkan tanda-tanda pramatang dan meningkatkan pertumbuhan rambut disebabkan oleh kehadiran vitamin dan mineral. Asid amino dan antioksidan dalam minyak ini membantu mengembalikan keserian bagi rambut yang kusam.

Meningkatkan kesihatan jantung

Lignans tumbuhan semulajadi yang terdapat dalam biji bijan telah dikaitkan kepada pengurangan tekanan darah tinggi dalam beberapa kajian penyelidikan. Hal ini membantu mengurangkan ketegangan pada sistem kardiovaskular anda dan mencegah pelbagai permas
alahan
 jantung. Satu kajian penyelidikan yang diterbitkan dalam jurnal
Nutrition Review
 menyatakan bahawa sebatian tumbuhan fenolik bioaktif ini berada dalam kepekatan tertinggi dalam bijian flaks dan bijan dan mempunyai kepekatan yang rendah dalam bijian, bijirin, buah-buahan dan sayur-sayuran lain. Selain itu, magnesium telah lama dikenali sebagai
vasodilator
 (ejen yang mengurangkan tekanan darah) dan bijian ini kaya dengan kandungan mineral penting ini, yang mengandungi sehingga 25% daripada keperluan harian anda dalam satu hidangan.

Memperbaiki pencernaan

Bijian ini kaya dengan sejumlah besar serat, satu unsur penting dalam pencernaan yang sihat. Ia boleh mengurangkan masalah seperti sembelit dan cirit-birit, sementara pada masa yang sama melindungi kesihatan kolon anda dan mengurangkan kemungkinan penyakit gastrousus dan kanser. Serat juga berfungsi dengan baik untuk jantung anda, dengan menyingkirkan kolesterol LDL berbahaya dari arteri dan saluran darah, dan juga bertindak sebagai agen pelindung terhadap aterosklerosis,
serangan jantung
, dan
strok
.

Baik untuk mengurangkan risiko diabetes

Komponen yang terdapat dalam bijian ini seperti magnesium, telah dikaitkan untuk mengurangkan kemungkinan diabetes dan mengurangkan simptom-simptom dalam kalangan pesakit yang telah mengembangkan keadaan tersebut. Tambahan pula, minyak bijian ini boleh memberi kesan positif terhadap kesan pelbagai ubat seperti glibenclamide pada pesakit yang mengidap diabetes jenis 2. Ia meningkatkan fungsi ubat ini dan seterusnya mengawal tahap insulin dan glukosa dalam badan.

Meningkatkan kesihatan tulang

Menurut sebuah laporan yang diterbitkan dalam
Journal of the American Oil Chemists Society
, bijian ini adalah sumber terkaya bagi kebanyakan nutrien tidak organik. Tahap mineral penting yang tinggi dalam bijian ini seperti zink, kalsium, dan fosforus boleh menjadi rangsangan utama untuk kesihatan
tulang
 anda. Mineral-mineral ini adalah bahagian yang penting dalam mencipta bahan tulang baharu, menguatkan dan memperbaiki tulang yang mungkin lemah akibat kecederaan atau permulaan kepada keadaan tulang yang melemahkan seperti
osteoporosis
.

Meningkatkan kesihatan mulut atau oral

Kesan yang paling ketara daripada penggunaan bijian ini adalah kesannya yang kuat terhadap kesihatan mulut. Proses yang dipanggil sebagai
oil pulling
 di mana jumlah tertentu minyak biji bijian ini diletakkan di sekitar mulut, boleh mempunyai kesan antibakteria dan astringen yang kuat pada semua aspek kesihatan mulut. Ia juga berkait rapat dengan kesannya dalam mengurangkan kehadiran bakteria
Streptococcus
, sejenis bakteria biasa yang boleh mendatangkan masalah pada rongga mulut dan bahagian tubuh anda yang lain.

Mengelakkan kemandulan dalam kalangan lelaki

Biji bijan yang ditambah kepada pemakanan seseorang lelaki, boleh meningkatkan kualiti sperma dan meningkatkan kesuburan lelaki. Satu kajian pada tahun 2013 yang diterbitkan dalam
Journal of Research in Medical Sciences
 telah menunjukkan bahawa, seramai 25 individu yang mengalami ketidaksuburan, berumur antara 27 dan 40 tahun telah diberi biji bijan selama tiga bulan. Mereka kemudiannya telah menunjukkan peningkatan yang ketara dalam bilangan sperma dan motilitinya.

Mengurangkan keradangan

Kandungan tembaga yang tinggi dalam biji bijan mempunyai beberapa fungsi yang bermanfaat, termasuklah mengurangkan keradangan pada sendi, tulang, dan otot. Kesannya, ia membantu mengurangkan rasa sakit yang berkaitan arthritis. Tembaga adalah mineral penting untuk menguatkan saluran darah, tulang, dan sendi. Selain itu, tembaga diperlukan untuk pengambilan zat besi yang tepat yang merupakan komponen utama hemoglobin. Oleh itu, kandungan tembaga yang betul dalam badan akan memaksimumkan peredaran dan memastikan bahawa sistem organ seluruh badan menerima oksigen yang cukup untuk berfungsi dengan baik.

Melindungi daripada radiasi

Berdasarkan kajian yang diterbitkan dalam jurnal
Cancer Biotherapy & Radiopharmaceuticals
, salah satu sebatian organik dalam biji bijian ini, dipanggil sesamol, telah dikaitkan dengan melindungi DNA daripada kesan radiasi yang berbahaya. Radiasi ini boleh hadir dari sumber yang tidak disengajakan atau rawatan kanser yang menggunakan kaedah kemoterapi dan radioterapi. Dengan melindungi DNA daripada mutasi akibat radiasi, bijian ini dapat meningkatkan kekuatan dan mengurangkan kemungkinan pembentuk lain kanser akibat mutasi sel.

Meningkatkan fungsi metabolik

Biji bijan mengandungi sejumlah besar kandungan protein yang akan dipecahkan dan disusun semula daripada bahagian-bahagiannya menjadi protein yang boleh digunakan untuk tubuh manusia. Ini menambahkan kekuatan keseluruhan, pertumbuhan sel yang sihat, mobiliti, tahap tenaga, dan peningkatan fungsi metabolik. Hal ini telah disahkan dalam satu kajian yang diterbitkan dalam
Journal of Agricultural and Food Chemistry
.

Mengurangkan tekanan darah

Ini berdasarkan laporan semasa perjumpaan tahunan
Inter-American Society of Hypertension
,
American Heart Association
. Kajian telah membuat kajian terhadap 195 orang lelaki dan 133 orang wanita yang tekanan darah tinggi. Kesemua individu mengambil nifedipine (jenama termasuklah Adalta, Nifedical, dan Procardia), sejenis ubat penurun tekanan darah yang biasa digunakan. Walaupun telah menggunakan ubat tersebut, kesemua pesakit masih mengalami tekanan darah tinggi. Kumpulan pengkaji telah meminta pesakit untuk beralih kepada minyak bijan sebagai satu-satunya minyak masak yang mereka gunakan. 60 hari kemudian, tekanan darah purata pesakit telah menurun ke dalam julat yang normal. Menurut para penyelidik, penurunan tekanan darah dalam kajian mereka mungkin disebabkan oleh adanya PUFA, vitamin E, dan sesamin dalam minyak bijan. Pengurangan tekanan darah dicatat pada minggu ketiga setelah penggunaan minyak bijan sebagai minyak tunggal yang dimakan.

Kesan sampingan pengambilan bijan

Kesan sampingan biji bijan hanya berlaku apabila ia diambil dalam jumlah yang terlalu banyak. Ini termasuklah:

Alergi: Penggunaan bijan bijan secara berlebihan dapat merengsakan perut dan kolon.

Tahap
gula darah
: Individu yang menghidap diabetes perlu berhati-hati, kerana biji bijan dapat meningkatkan kadar gula darah.

Bagaimana jika saya mempunyai alahan terhadap bijan?

Reaksi bijan boleh terdiri daripada sensitiviti yang ringan kepada alahan yang teruk. Alergi yang teruk termasuklah anafilaksis, yang merupakan satu keadaan yang mengancam nyawa.

Menurut
Center for Science in the Public Interest
, hanya 14 daripada 22 syarikat makanan utama yang melabelkan bahan bijan pada label produk mereka dengan ini. Ini memberikan kesukaran kepada individu yang mempunyai alahan terhadap bijian ini untuk membeli makanan dengan selamat.bijan boleh didapati dalam pelbagai produk seperti produk makanan, kosmetik, makanan tambahan atau suplemen, ubat-ubatan, dan makanan haiwan peliharaan.

Simptom alahan bijan

Simptom yang mungkin berlaku bagi mereka yang mempunyai alahan terhadap bijian ini termasuklah:

Loya

Muntah

Cirit-birit

Sakit di bahagian perut

Batuk

Suara yang serak

Gatal-gatal di dalam tekak atau mulut

Kemerahan di muka

Bengkak

Seseorang yang mempunyai reaksi teruk terhadap bijan boleh mengalami anafilaksis. Anafilaksis adalah reaksi yang mengancam nyawa yang memerlukan tindakan perubatan segera.

Jenis makanan yang perlu dielakkan

Seseorang yang mempunyai alergi terhadap bijan perlu sentiasa bertanya mengenai penyediaan makanan. Adalah penting untuk mengetahui sama ada hidangan mereka berkemungkinan telah bersentuhan dengan bijan. Adalah penting bagi mereka untuk mengelakkan jenis makanan berikut:

Bijan

Minyak bijan

Tahini

Seseorang harus berhati-hati dengan makanan berikut dan memastikan ia bebas daripada bijan sebelum mencubanya:

Produk bakeri seperti roti, bun, hamburger atau bagel

Hidangan Asia yang mengandungi minyak bijan

Bijirin, seperti muesli dan granola

Serbuk roti

Tempe

Daging diproses, seperti sosej

Kek Turki atau baklava

Marjerin

Sushi

Sos dan pencicah, seperti hummus dan baba ghanoush

Bar bijan

Melba toast

Tortilla, pita dan cip bagel

Kuah, sos perapan, dan sos dressing

Falafel

Beberapa jenis sup

Burger vegetarian

Herba, termasuklah teh herba

Nasi berperisa, mi, risotto, shish kebab, stew, dan gorengan

Goma doff, sejenis pencuci mulut Jepun

Bar tenaga dan protein

Pasteli, sejenis pencuci mulut Greek

Makanan ringan, seperti pretzel, Halvah, campuran makanan ringan Jepun, gula-gula, dan kek beras

Seseorang juga harus berwaspada terhadap produk berikut, kerana ia mungkin mengandungi bijian ini:

Kosmetik

Ubat-ubatan

Makanan tambahan

Makanan haiwan peliharaan

Seseorang individu juga perlu mengetahui bagaimana pengeluar menyenaraikan bijian ini dalam senarai ramuan. Sentiasa baca label pada semua produk makanan dan barangan lain dan cari nama lain seperti:

Benne, biji benne, atau benniseed

Minyak gingelly atau gingelly

Bijian

Sesamol atau sesamolina

Sesamum indicum

Sim sim

Makanlah bijian ini dengan kerap tetapi hadkan pengambilannya dalam sehari agar tidak terlalu banyak. Pengambilan apa jua jenis makanan secara berlebihan akan memberikan kesan negatif yang tidak diinginkan oleh anda. Bagi mereka yang mempunyai alahan tertentu terutamanya alahan terhadap bijan, elakkan pengambilan bijan dan produk-produk yang menggunakan bijan sebagai sebahagian daripada bahannya.


Bantuan Awal Untuk Keracunan

Keracunan adalah kecederaan atau kematian akibat menelan, menghidu, menyentuh atau penyuntik pelbagai ubat, bahan kimia, racun atau gas. Sesetengah bahan seperti dadah dan karbon monoksida hanya berbahaya dalam kepekatan atau dos yang lebih tinggi. Dan yang lain seperti pembersih hanya beracun jika tertelan. Kanak-kanak sangat sensitif kepada sejumlah kecil ubat dan bahan kimia tertentu.

Bagaimana merawat keracunan?

Seseorang yang mungkin keracunan berdasarkan:

Tanda-tandanya

Umur

Sama ada anda tahu jenis dan jumlah bahan yang menyebabkan keracunan

Jika anda mengambil berat tentang keracunan berpotensi, hubungi pusat kawalan racun. Pusat kawalan racun adalah sumber terbaik untuk maklumat keracunan dan, dalam banyak keadaan, boleh mengesyorkan pemerhatian di rumah yang diperlukan.

Apabila disyaki keracunan

Simptom keracunan makanan boleh keadaan lain, seperti kejang, mabuk alkohol, strok, dan tindak balas insulin. Tanda dan simptom keracunan boleh terdiri daripada:

Terbakar atau kemerahan di sekitar mulut dan bibir

Nafas berbau seperti bahan kimia, petrol atau cat nipis

Muntah

Masalah pernafasan

Mengantuk

Kekeliruan atau keadaan mental yang berubah

Jika anda ragu mengenai keracunan, berhati-hati dengan petunjuk seperti botol atau bekas pil kosong, pil terselerak, dan luka bakar, kotoran, dan bau pada orang atau objek berdekatan. Bagi kanak-kanak, periksa kemungkinan bahawa dia mungkin telah mengambil ubat atau memakan bateri butang.

Bila perlu mendapatkan pertolongan

Hubungi nombor kecemasan setempat dengan segera jika seseorang:

Mengantuk atau tidak sedarkan diri

Mempunyai masalah atau berhenti bernafas

Keterujaan atau kegelisahan yang tidak terkawal

Mengalami sawan

Diketahui mengambil ubat-ubatan, atau apa-apa bahan lain dengan berlebihan dos secara sengaja atau secara tidak sengaja

Hubungi bantuan atau pusat kawalan racun anda dalam kes berikut:

Tidak stabil dan tidak mempunyai tanda-tanda

Dipindahkan ke jabatan kecemasan setempat

Bersedia untuk menerangkan simptom, umur, berat badan, ubat lain yang diambilnya, dan apa-apa maklumat yang anda ada mengenai racun itu. Cuba tentukan jumlah yang dicerna dan berapa lama tempoh seseorang terdedah kepada bahayanya. Jika boleh, dapatkan botol ubat atau bekas suspek lain supaya anda boleh merujuk kepada labelnya apabila bercakap dengan pusat kawalan racun.

Apa yang perlu dilakukan semasa menunggu bantuan

Lakukan perkara berikut sehingga bantuan tiba:

Racun yang ditelan:
Buangkan apa-apa yang masih ada dalam mulut. Jika racun disyaki adalah pembersih rumah atau bahan kimia lain, baca label pada bekasnya dan ikuti panduan keracunan yang tidak disengajakan.

Racun pada kulit:
Tanggalkan pakaian yang tercemar menggunakan sarung tangan. Basuh kulit selama 15 hingga 20 minit.

Racun pada mata:
 Basuh mata dengan merendamkannya di dalam air sejuk atau suan selama 20 minit atau sehinggan bantuan tiba.

Racun yang dihidu:
Bawa seseorang ke udara segar secepat mungkin. Jika dia muntah, palingkan kepalanya ke sisi supaya tidak tercekik. Mulakan CPR jika tidak menunjukkan tanda-tanda hidup seperti bergerak, bernafas atau batuk.

Hubungi talian kecemasan untuk panduan bantuan tambahan.

Hello Health Group
 tidak menyediakan nasihat perubatan, diagnosis, atau rawatan.


Nak Makan Pil Perancang? Ketahui Dahulu Fungsi Dan Kesannya Pada Kesihatan

Pil perancang berfungsi untuk mencegah kehamilan. Terdapat pelbagai jenis jenis pil perancang yang berlainan di pasaran. Pil perancang adalah selamat, berpatutan, dan berkesan jika anda mengambilnya tepat pada waktunya.
Selain mencegah kehamilan
, pil ini mempunyai banyak manfaat kesihatan lain juga.

Dalam artikel kali ini, kami akan terangkan mengenai
jenis jenis pil perancang kehamilan
 dan kesan sampingannya terhadap wanita.

Untuk mendapatkan lebih banyak informasi tentang Kesihatan Seksual, anda boleh klik
di sini
.

Kenali dahulu jenis jenis pil perancang sebelum mengambilnya

Jenis pil perancang yang dijual di pasaran berbeza, salah satunya ialah pil kombinasi. Kebanyakan
pil kombinasi
 sama ada dalam bentuk pek 21 hari atau pek 28 hari. Satu pil hormon diambil pada masa yang sama setiap hari selama 21 hari.

Bergantung kepada pek anda, sama ada anda berhenti mengambil pil pencegah kehamilan selama 7 hari (seperti dalam pek 21 hari) atau anda akan mengambil pil yang tidak mengandungi hormon selama 7 hari (pek 28 hari).

Terdapat juga sejenis pil kombinasi yang mengurangkan kekerapan haid wanita dengan membekalkan pil hormon selama 12 minggu dan kemudian pil tidak aktif selama 7 hari.

Ini mengurangkan kekerapan haid kepada sekali dalam 3 bulan dan bukannya setiap bulan.

Satu lagi jenis jenis pil perancang yang boleh mengubah bilangan haid bulanan adalah pil progesteron dos rendah, kadangkala dipanggil pil mini.

Pil pencegah kehamilan jenis ini berbeza daripada pil lain kerana ia hanya mengandungi satu jenis hormon – progesteron – bukan gabungan estrogen dan progesteron.

Ia berfungsi dengan menukar lendiran serviks dan lapisan rahim, dan kadangkala
menjejaskan ovulasi
 juga. Pil mini mungkin sedikit kurang berkesan untuk mencegah kehamilan berbanding pil kombinasi.

Pil mini diambil setiap hari tanpa rehat. Seorang perempuan yang mengambilnya mungkin tidak mengalami haid sama sekali atau mungkin mengalami haid yang tidak teratur.

Untuk pil mini berkesan, ia mesti diambil pada masa yang sama setiap hari, tanpa melangkau dos.

Mana-mana jenis pil pencegah kehamilan berkesan apabila diambil setiap hari pada masa yang sama, tidak kira sama ada seorang perempuan akan melakukan hubungan kelamin atau tidak. Ini lebih  penting lagi dengan pil progesteron.

Untuk 7 hari pertama mengambil pil perancang, anda perlu menggunakan
pencegah kehamilan lain seperti kondom
, untuk mengelakkan kehamilan.

Baca juga:

Ada Risiko Pada Jantung Jika Mengambil Pil Perancang, Para Wanita WAJIB Baca Ini!

Wanita Yang Ambil Pil Perancang Berisiko Alami KECUT OTAK? Ini Kesan Pada Mental Kaum Hawa!

Cara terbaik mengambil jenis jenis pil perancang

Selepas mengetahui jenis jenis pil perancang, anda juga perlulah tahu cara untuk mengambilnya dengan betul.

Terlupa ambil, hilang pek, tidak mengisi semula preskripsi anda pada masanya – ini adalah sebab utama mengapa orang yang mengambil pil ini hamil. Adalah baik untuk memikirkan perkara-perkara ini lebih awal daripada masa.

Berikut adalah beberapa cara untuk membantu anda ingat untuk mengambil pil anda setiap hari:

Gunakan aplikasi peringatan mengambil pil pencegah kehamilan atau tetapkan penggera pada telefon anda.

Pastikan pek pil anda bersebelahan dengan sesuatu yang anda gunakan setiap hari (seperti berus gigi atau pengecas telefon anda).

Simpan pil anda dalam beg supaya sentiasa bersama anda.

Kawan atau ahli keluarga yang mengambil ubat setiap hari boleh menjadi kawan pengingat dan saling membantu.

Pasangan anda boleh membantu mengingatkan anda.

Antara risiko yang paling terkenal
adalah risiko glaukoma
. Lakukan apa sahaja untuk membantu anda mengambil pil anda tepat pada waktunya, setiap hari.

Jenis jenis pil perancang: Kesan sampingan

Di samping keberkesanannya dalam mengawal kehamilan, amalan pengambilan pil ini juga mengandungi kesan sampingan tertentu, yang ada kalanya mengganggu kehidupan seseorang wanita.

1. Pendarahan kecil intermenstrual

Kira-kira separuh wanita yang mengambil pil ini mengalami masalah
pendarahan faraj
 – juga dipanggil pendarahan kecil intermenstrual – yang berlaku antara tempoh jangkaan haid.

Keadaan ini selalunya terjadi dalam tempoh 3 bulan terawal selepas anda mula mengambil pil perancang. Bagaimanapun, jika anda mengalami pendarahan banyak lebih daripada 3 hari, segera berjumpa dengan doktor.

2. Loya disebabkan pil perancang

Pil perancang juga boleh menyebabkan loya jika anda mengambilnya buat pertama kali. Anda perlu mengambilnya dengan makanan atau sebelum tidur bagi mengurangkan
ketidakselesaan akibat loya.

Kesan sampingan ini selalunya akan mengganggu anda dalam jangka masa pendek. Bagaimanapun, jika keadaan anda teruk dan berterusan, jangan ragu-ragu untuk mendapatkan nasihat pakar.

3. Sakit pada bahagian payudara

Satu lagi kesan sampingan lazim akibat pengambilan pil perancang adalah
sakit pada payudara
. Selalunya, gejala ini akan reda selepas beberapa minggu.

Bagi mengurangkan ketidakselesaan pada payudara, anda perlu
mengehadkan pengambilan kafein
 dan garam. Selain itu, anda juga disarankan untuk memakai coli sokongan.

4. Sakit kepala

Hormon seks dalam pil perancang adalah punca utama yang membuatkan anda
sakit kepala dan migrain
. Bergantung kepada jenis dan dos hormon, anda mungkin akan mengalami simptom sakit kepala yang berbeza.

5. Kenaikan berat badan

Walaupun tiada bukti kukuh yang menunjukkan pil perancang boleh
meningkatkan berat badan
 anda, namun ramai wanita yang mengadu tentang retensi bendalir dalam payudara dan pinggul mereka selepas pengambilan kontraseptif jenis ini.

6. Perubahan angin

Wanita yang mengambil pil kontraseptif berkemungkinan mengalami
kemurungan atau perubahan emosi
. Jadi, jika anda pernah mengalami kemurungan, anda perlu berbincang dengan doktor anda sebelum mula mengambil pil ini.

7. Terlepas haid

Walaupun anda makan pil dengan betul, namun anda mungkin
akan terlepas atau tidak datang haid
. Ini mungkin disebabkan oleh beberapa faktor seperti stres, sakit, melancong, dan ketidaknormalan hormon atau tiroid.

Jika anda tidak datang haid walaupun masih mengambil pil perancang, doktor mungkin akan menyuruh anda melakukan
ujian kehamilan
 sebelum anda meneruskan pengambilan pil.

8. Libido menurun

Dalam sesetengah kes, hormon pada beberapa jenis jenis pil perancang boleh
menurunkan kemahuan seks
 anda. Jika simptom ini berterusan, dapatkan nasihat daripada doktor.


Pemeriksaan Prakonsepsi: Ujian yang Perlu Anda Jalani Sebelum Hamil

Menimang cahaya mata sendiri pasti menjadi pengalaman yang paling bermakna dalam hidup setiap orang. Tahniah andai sekarang ini anda sedang menunggu detik kelahiran bayi anda. Namun, ingatlah bahawa sebelum anda mencuba untuk hamil, anda perlu menjalani beberapa ujian untuk melindungi kesihatan anda dan bayi. Artikel ini menyediakan maklumat tentang apa yang anda perlu jalani untuk pemeriksaan prakonsepsi nanti.

Mengapa anda perlu mengambil pemeriksaan prakonsepsi

Pemeriksaan prakonsepsi membolehkan doktor memeriksa keseluruhan kesihatan anda. Dari situ, anda boleh tahu sama ada tubuh anda sudah bersedia untuk bergelar ibu ataupun tidak. Anda boleh membuat temu janji dengan pihak hospital bila-bila masa – sebelum anda merancang untuk hamil. Beberapa faktor boleh mempengaruhi kesuburan dan kehamilan anda seperti keadaan perubatan atau tabiat cara hidup. Doktor akan membantu anda dan memberikan nasihat dalam usaha anda untuk menimang cahaya mata.

Apa yang berlaku semasa pemeriksaan prakonsepsi?

Semasa temu janji anda, doktor mungkin akan:

Melakukan ujian perubatan untuk mengetahui kesihatan anda dan kemampuan tubuh anda untuk hamil. Ini termasuklah ujian fizikal, ujian pelvik, ujian darah, ujian Pap, dan beberapa ujian lain.

Bertanyakan anda mengenai sejarah kesihatan keluarga dan gaya hidup anda.

Menjawab sebarang soalan anda tentang kehamilan.

Adakah anda masih perlu melakukan pemeriksaan prakonsepsi jika anda sudah pernah melahirkan bayi?

Sementelah status kesihatan anda mungkin berubah selepas anda melahirkan bayi pertama, maka anda disarankan untuk melakukan pemeriksaan prakonsepsi sekali lagi. Jika anda pernah mengalami komplikasi semasa kehamilan terdahulu anda, doktor boleh mengambil langkah yang perlu untuk membantu anda mengelakkan masalah yang sama semasa anda hamil kali kedua. Anda disarankan untuk melakukan pemeriksaan prakonsepsi jika mengalami komplikasi di bawah semasa kehamilan terdahulu:

Keguguran (apabila bayi meninggal di dalam rahim sebelum usia kandungan 20 minggu)

Lahir mati (apabila bayi meninggal di dalam rahim selepas usia kehamilan 20 minggu)

Kelahiran bayi pramatang (apabila ibu bersalin lebih awal daripada tarikh jangkaan, secara khususnya, sebelum usia kehamilan 37 minggu)

Kecacatan kelahiran pada bayi

Beberapa ujian yang anda perlu ambil sebelum hamil

1. Ujian Pap Smear

2. TSH (pemeriksaan tiroid)

3. Analisis sperma

4. Periksa ovulasi dengan suhu badan asas (BBT)

5. HIV

6. Herpes

7. Hepatitis A dan  B

8. VDRL

9. Ujian faraj untuk GC dan Chlamydia

10. Rubella titers

11. Chickenpox titers

12. Parvovirus B-19 (Fifth Disease) titers

13. Cytomegalovirus titers

14. Toxoplasmosis titers

15. Jenis dan Rh darah anda dan pasangan

16. CBC dan hemoglobin electrophoresis

Ambil berat akan pemeriksaan prakonsepsi anda bagi memastikan perjalanan kehamilan anda lancar kelak. Jika anda mempunyai sebarang kemusykilan, bercakaplah dengan doktor anda.

Hello Health Group
 tidak menyediakan nasihat perubatan, diagnosis, atau rawatan.


Benarkah Bekerja Pada Waktu Malam Boleh Jadi Punca Keguguran Janin? Ini Kata Kajian!

Bagi setiap ibu yang sedang hamil,
 keguguran adalah perkara yang paling menakutkan
 boleh terjadi tanpa sebarang tanda amaran.

Manakan tidak, ia sudah pasti akan menjejaskan mental dan fizikal si ibu yang telah berminggu-minggu mengandungkan janin.

Persoalannya, apakah sebab keguguran ini berlaku? Adakah ia ada kaitan dengan aspek pekerjaan seharian?

Marilah kita sama-sama ikuti artikel ini dengan lebih mendalam lagi untuk mengetahui jawapan sebenarnya!

Apa itu keguguran?

Sebelum pergi dengan lebih lanjut, adalah wajar untuk kita semua memahami definisi sebenar akan kejadian ini terlebih dahulu.

Untuk pengetahuan anda,
keguguran adalah kehilangan janin sebelum minggu ke-20 kehamilan seorang wanita
.

Ia mungkin menunjukkan bahawa terdapat masalah tertentu dalam kehamilan atau janin yang tidak berkembang dengan baik.

Menurut statistik yang pernah dibuat, dianggarkan kira-kira 10 hingga 20 peratus kehamilan dilaporkan berakhir dengan keguguran.

Ya, ia memang merupakan perkara yang biasa terjadi dan hampir 50 peratus daripada kehamilan berakhir dengan keguguran sebelum seorang wanita menyedari bahawa mereka sedang hamil.

Dalam tempoh tiga bulan pertama kehamilan pula, dianggarkan lebih daripada 80 peratus kes telah dilaporkan sementara kes selepas 20 minggu kehamilan adalah sangat jarang berlaku.

Sekiranya ia berlaku kepada anda sebagai seorang wanita yang sedang hamil
, berikut adalah simptom-simptomnya:

Pendarahan yang tidak terhenti

Kekejangan yang sangat teruk

Sakit pada perut, abdomen dan belakang

Keluar cecair atau tisu dari faraj

Badan berasa lemah lesu

Demam

Mungkin juga terdapat simptom yang tidak tersenaraikan di atas dan jika anda mempunyai sebarang kemusykilan tentang sebarang simptom, sila berjumpa doktor untuk berkonsultasi.

Apa sebab keguguran?

Sebenarnya,
terdapat banyak sebab keguguran boleh terjadi
 kepada anda sama ada secara sedar, separa sedar atau tidak sedar.

Pertama sekali, mungkin wujud masalah genetik yang membawa maut pada bayi dalam kandungan lantas menyebabkan kejadian ini berlaku.

Dalam pada itu, masalah serviks juga boleh menyumbang kepada keguguran akibat ia terlalu lemah untuk menanggung kehamilan (serviks tidak kompeten).

Keguguran daripada serviks tidak kompeten biasanya berlaku pada trimester kedua.

Beberapa simptom yang berpunca daripada masalah serviks adalah jika anda berasa tekanan secara tiba-tiba, air ketuban pecah serta tisu daripada janin dan plasenta keluar tanpa rasa sakit yang teruk.

Selain itu, punca lain yang membawa kepada keguguran adalah seperti berikut:

Jangkitan kuman

Kondisi kesihatan seperti kencing manis atau penyakit tiroid

Tindak balas sistem imun

Anatomi rahim yang abnormal

Masalah hormon

Masalah fizikal

Masalah mental

Ia juga mungkin akan didasari oleh beberapa faktor risiko termasuklah:

Berusia 35 tahun dan ke atas

Pernah mengalami keguguran sebelum ini

Kondisi kesihatan kronik seperti kencing manis atau penyakit tiroid

Masalah pada rahim atau serviks

Menghisap rokok

Mengambil alkohol

Menyalahgunakan dadah

Kurang berat badan

Lebih berat badan

Ujian pranatal invasig seperti
chorionic villus sampling and

amniosentesis

Aspek pekerjaan seharian individu

Pernahkah kalian terdengar atau terbaca bahawa situasi janin gugur ini adalah disebabkan oleh anda yang terlalu kuat bekerja? Ya, ia mungkin ada kaitan!

Sebenarnya, jenis pekerjaan juga mungkin memainkan peranan dalam menjadi sebab keguguran, namun ia adalah lebih kepada waktu kalian bekerja.

Menurut kajian yang dijalankan oleh pakar dari Bispebjerg & Frederiksberg Hospital, kehamilan mungkin akan disudahi dengan keguguran jika
kalian terlalu kuat bekerja pada waktu malam
.

Kajian yang melibatkan sekitar 22,744 pekerja di Denmark itu menyatakan bahawa ia mungkin ada kaitan dengan cahaya! Apa maksudnya?

Dr. Luise Molenberg Begtrup yang merupakan salah seorang pengkaji itu menyatakan, lampu pada waktu malam mungkin akan menjejaskan ritma circadian lantas mengurangkan perembesan melatonin.

Buat anda yang mungkin belum tahu, melatonin ini adalah salah satu hormon yang sangat penting bagi menjaga fungsi plasenta daripada terjejas.

Sebab keguguran ini akan menjadi lebih berisiko sekiranya pekerjaan pada waktu malam yang si ibu lakukan itu adalah kerja berat seperti dalam sektor perkilangan, perindustrian dan lain-lain seumpamanya.

Jadi, sila elakkan bekerja lewat sehingga waktu malam ya
?

Jaga perut & janin anda!

Antara langkah penting yang boleh dibuat adalah untuk berusaha kekal sihat seperti sebelum anda hamil.

Berikut adalah beberapa cara untuk melakukannya:

Melakukan senaman secara teratur

Mengamalkan pemakanan sihat

Belajar uruskan tekanan

Memastikan berat badan yang sihat

Mengambil asid folik setiap hari

Mengawal pengambilan kafein dan gula

Hindari daripada menghisap rokok dan minuman alkohol

Hindari kerja, sukan atau aktiviti berat yang berpotensi mendatangkan kecederaan

Jauhi persekitaran radiasi, penyakit berjangkit dan sinar X

Minta nasihat atau pandangan doktor sebelum mengambil sebarang ubatan tambahan

Akhir kata, sila jaga perut dan janin anda agar dapat mengelakkan segala sebab keguguran yang telah kami nyatakan di atas okay!


Penting Untuk Ibu Hamil Cukup Tidur! Tapi Kalau Terlebih Tidur, Bahaya Tak?

Setiap individu itu sudah tentu memerlukan waktu istirahat yang cukup agar tubuh badan lebih sihat dan cergas. Namun, jangan tidak peduli dengan efek tidur terlalu lama.

Khususnya buat wanita yang sedang hamil,
anda juga perlu untuk mendapatkan tidur yang cukup
 agar tiada kesan buruk kepada diri sendiri serta bayi dalam kandungan.

Persoalannya, apakah efek tidur terlalu lama terhadap ibu hamil? Jom teruskan baca artikel ini!

Mengantuk itu perkara biasa ketika hamil?

Kehamilan akan bawa banyak perubahan pada tubuh badan seorang wanita dalam aspek fizikal dan mental, termasuklah pola tidur yang juga mungkin akan terganggu.

Ini kerana ibu hamil cenderung untuk lebih mudah dan kerap mengantuk terutamanya ketika di awal usia kehamilan selain turut jadi punca penat, lemah serta tidak bermaya.

Ia adalah angkara perubahan pada hormon tubuh badan ketika mengandung. Disebabkan itu pula, ramai wanita hamil yang memilih untuk tidur setiap kali rasa mengantuk.

Jika
anda sering menguap dan mengantuk ketika mengandung,
 jangan risau kerana itu normal.

Elak efek tidur terlalu lama, fahami dulu perubahan pola tidur mengikut trimester!

Ketika sedang mengandung, hampir semua ibu hamil itu mungkin akan mengalami perubahan pada pola tidur yang berubah dan berbeza mengikut trimester seperti yang berikut:

Pola tidur ibu hamil ketika trimester pertama

Seperti yang telah dinyatakan di atas tadi, perubahan hormon progesteron pada tubuh badan di awal usia kehamilan akan membuat ibu cepat menguap dan mengantuk.

Selain itu juga, anda mungkin
terpaksa ke tandas lebih kerap untuk membuang air kecil
 lantas membuat kualiti dan kuantiti tidur terjejas kerana sering terjaga daripada tidur.

Perubahan di saat trimester kedua

Ketika ini, tidur ibu hamil mungkin akan terganggu kerana beberapa
kondisi yang boleh berlaku mempengaruhi pola tidur anda
 seperti sakit pada perut, pedih ulu hati atau sindrom
 Restless Leg Syndrome
(RLS)
.

Dalam usaha untuk anda cukup tidur, maka sila segera jumpa doktor untuk diagnosis dan rawat kondisi ini atau cuba gunakan bantal kehamilan yang mungkin boleh membantu.

Perubahan tidur ibu hamil di saat trimester ketiga

Ketika ini, ibu hamil sudah tentu memiliki saiz serta lebar perut yang agar besar sekali gus akan menyebabkan anda sukar untuk menemukan posisi tidur yang paling selesa.

Dalam usaha untuk anda cukup tidur, maka
 sila cuba posisi tidur yang tepat ketika hamil
 seperti mengiring ke kiri atau kanan atau boleh juga cuba guna bantal kehamilan.

Durasi istirahat yang ideal untuk ibu hamil!

Dalam erti kata lebih mudah, wanita yang sedang hamil itu perlu dapat cukup tidur
yakni tidak terlalu kurang atau terlalu lama
 dalam usaha untuk kehamilan yang lebih sihat.

Durasi istirahat untuk setiap ibu hamil itu pula berbeza bergantung kepada pelbagai aspek seperti trimester, usia serta kondisi kesihatan tubuh badan individu itu sendiri.

Pun begitu, waktu tidur yang ramai pakar sarankan adalah sekitar 7 ke 9 jam dalam masa sehari!

Kesan tidur terlalu kurang

Jangan pandang remeh jika anda mengalami masalah kurang tidur ketika hamil kerana ia akan menjejaskan kondisi tubuh badan anda serta janin di dalam kandungan.

Berikut adalah kesan buruk yang mungkin boleh terjadi akibat ibu hamil yang terkurang tidur:

Ibu hamil mengalami stres

Ibu hamil mengalami depresi

Ibu hamil mengalami apnea tidur

Ibu hamil menghidap
tekanan darah tinggi

Ibu hamil menghidap
diabetes gestasi

Praeklampsia yang akan membahayakan ibu dan bayi

Masalah pertumbuhan dan perkembangan bayi

Efek tidur terlalu lama

Dalam pada itu, ibu hamil juga tidak boleh terlebih tidur kerana ada banyak efek tidur terlalu lama yang mungkin boleh terjadi akibat daripada perubahan pola tidur ini.

Ini kerana wanita hamil yang tidur lebih lama saat kehamilan misalnya lebih 10 jam sehari pada waktu malam,
risiko praeklampsia mungkin akan meningkat 2 kali ganda
.

Bukan itu sahaja, kesan tidur terlalu lama ketika sedang hamil juga mungkin akan mengakibatkan
komplikasi kehamilan seperti janin mati dalam kandungan
 (
stillbirth
).

“Wanita hamil kerap terjaga atau terbangun daripada tidur pada waktu malam sekali gus menjejaskan kualiti dan kuantiti tidur. Ia adalah perkara yang yang sudah tentu boleh mengakibatkan kesan buruk kepada diri mereka serta janin dalam kandungan.”, jelas Dr Louise O’Brien dari University of Michigan di Amerika Syarikat.

Konklusinya, wanita hamil perlu untuk mendapatkan tidur yang cukup dan ideal dengan tidak terlalu kurang atau tidak terlalu lama tidur agar kehamilan anda itu lebih sihat!


Vertigo Posisional Paroksismal Benigna

Definisi

Apa itu Vertigo Posisional Paroksismal Benigna?

Vertigo merupakan situasi yang mana anda berasa seperti berputar atau dunia berputar di sekeliling anda. Punca vertigo posisional paroksismal benigna ini disebabkan oleh masalah yang berlaku di bahagian telinga dalam. Masalah ini akan menyebabkan vertigo datang dan pergi.

Bagi sesetengah individu, masalah ini akan hilang dengan sendirinya dalam masa beberapa minggu. Tetapi individu tersebut boleh mengalaminya lagi. Masalah ini bukan tanda masalah kesihatan yang serius.

Apakah kebarangkalian Vertigo Posisional Paroksismal Benigna?

Kelaziman jenis vertigo ini berlaku bagi seumur hidup kira-kira 2.4% dan anggaran lain kira – kira  antara 10-64 setiap 100,000 orang dalam populasi umum. Walau bagaimanapun, kebanyakan doktor percaya bahawa gangguan itu sering salah didiagnosis dan frekuensi sebenar mungkin lebih tinggi. Vertigo paroksismal benigna paling kerap terjadi pada golongan dewasa yang lebih tua terutama pada dekad keenam. Gangguan ini boleh berlaku pada setiap peringkat umur, tetapi agak jarang berlaku pada mereka yang berusia di bawah 20 tahun. Wanita dipercayai mempunyai risiko dua kali ganda berbanding lelaki. Sila berbincang dengan doktor anda untuk mendapatkan maklumat lanjut.

Simptom-simptom

Apakah simptom-simptom Vertigo Posisional Paroksismal Benigna?

Simptom utama adalah perasaan bahawa anda berputar atau bergerak sedangkan anda tidak bergerak. Situasi ini boleh berlaku apabila anda menggerakkan kepala anda dengan cara yang tertentu, seperti bergolek di atas katil, memutar kepala anda dengan cepat, membongkok, atau menjatuhkan kepala anda.

Vertigo jenis ini biasanya berlaku selama satu atau dua minit. Situasai ini boleh menjadi ringan, atau  boleh menjadi cukup buruk hingga boleh menyebabkan anda berasa sakit perut dan muntah. Anda mungkin sukar untuk berdiri atau berjalan serta kehilangan imbangan badan anda.

Mungkin terdapat beberapa tanda atau simptom yang tidak disenaraikan di atas. Jika anda mempunyai sebarang kebimbangan tentang simptom-simptom tersebut, sila berjumpa dengan doktor anda.

Bila saya harus berjumpa doktor?

Jika anda mengalami mana-mana tanda dan simptom yang disenaraikan di atas atau anda mempunyai apa-apa persoalan, sila berunding dengan doktor anda. Setiap tubuh manusia bertindak dengan berbeza. Oleh itu, berbincang dengan doktor anda adalah perkara yang terbaik untuk menentukan apa yang terbaik untuk situasi anda.

Punca

Apakah punca Vertigo Posisional Paroksismal Benigna?

Punca vertigo ini disebabkan oleh masalah yang berlaku di bahagian telinga dalam. Batu kalsium kecil di dalam saluran telinga dalam membantu mengekalkan keseimbangan anda. Biasanya, apabila anda bergerak dengan cara tertentu, seperti ketika anda berdiri atau memusingkan kepala, batu-batu ini akan bergerak. Tetapi masalah–masalah seperti jangkitan atau keradangan boleh menghentikan batu-batu dari bergerak seperti yang sepatutnya. Keadaan ini akan menyebabkan penghantaran mesej palsu ke otak anda lalu terjadinya vertigo.

Faktor-faktor Risiko

Apakah yang meningkatkan risiko saya kepada Vertigo Posisional Paroksismal Benigna?

Punca vertigo posisional paroksismal benigna ini paling kerap berlaku pada golongan yang berumur 50 tahun atau lebih, tetapi boleh berlaku pada setiap peringkat usia. Vertigo ini juga lebih kerap berlaku dalam kalangan wanita berbanding lelaki. Kecederaan kepala atau sebarang masalah yang berlaku melibatkan organ-organ keseimbangan dalam telinga boleh membuatkan anda lebih mudah terdedah kepada vertigo.

Diagnosis dan Rawatan

Maklumat yang diberikan bukan pengganti untuk sebarang nasihat perubatan. SILA berunding dengan doktor anda untuk maklumat lanjut.

Bagaimana pesakit Vertigo Posisional Paroksismal Benigna didiagnosis?

Biasanya doktor anda boleh memberitahu bahawa anda mengalami vertigo paroksismal benigna dengan bertanya soalan mengenai vertigo anda serta melakukan ujian fizikal.  Anda akan menghadapi ujian di mana doktor anda akan mengalihkan kepala sambil meniliti kedudukan mata anda serta membantu anda berbaring. Ini dipanggil ujian Dix-Hallpike.

Terdapat faktor-faktor lain yang boleh juga mengakibatkan vertigo, jadi jika doktor anda mendapati anda tidak mempunyai vertigo paroksismal benigna, anda akan menghadapi ujian yang lain.

Bagaimana pesakit Vertigo Posisional Paroksismal Benigna dirawat?

Biasanya doktor anda akan melakukan salah satu daripada dua prosedur yang berkesan untuk kebanyakan kes vertigo paroksismal benigna. Prosedur ini disebut manuver Epley dan manuver Semont. Jika anda tidak mahu rawatan atau jika rawatan tidak berjaya, vertigo ini biasanya akan hilang dengan sendirinya dalam masa beberapa minggu. Lama kelamaan, otak anda mungkin akan terbiasa dengan isyarat yang mengelirukan yang diperoleh dari kawasan dalam telinga anda. Tambahan lagi, anda boleh melakukan beberapa senaman mudah untuk melatih otak anda menjadi biasa dengan isyarat vertigo yang mengelirukan.

Ubat – ubatan boleh membantu melegakan loya dan  muntah yang teruk yang disebabkan oleh vertigo anda. Tetapi dengan pengambilan ubat ini juga boleh menyebabkan vertigo paroksismal benigna mengambil masa yang lebih lama untuk reda. Hanya anda saja yang tahu sama ada anda berada dalam keadaan cukup sakit sehingga berbaloi untuk mengambil ubat (dan mungkin akan menghadapi vertigo dengan lebih lama).

Berhati-hati supaya anda tidak mencederakan diri anda atau orang lain jika anda mempunyai serangan vertigo yang secara tiba-tiba.

Jangan memandu atau berbasikal sekiranya terdapat sebarang kemungkinan vertigo akan menyerang dan menyebabkan anda kehilangan kawalan. (Ini bergantung pada jenis pergerakan yang akan mengakibatkan vertigo pada diri anda.)

Di rumah, pastikan lantai dan laluan pejalan kaki bebas daripada sebarang halangan supaya anda tidak terjatuh.

Elak daripada berada di tempat yang tinggi.

Jangan gunakan alat atau mesin yang boleh berbahayakan keselamatan anda sekiranya secara tiba-tiba anda menjadi pening atau kehilangan imbangan anda.

Perubahan gaya hidup & rawatan sampingan

Apakah perubahan gaya hidup dan rawatan sampingan yang boleh saya ambil untuk menangani Vertigo Posisional Paroksismal Benigna?

Gaya hidup dan kaedah pengubatan sampingan berikut mungkin membantu anda mengatasi vertigo ini:

Guna dua atau lebih bantal ketika tidur.

Elakan tidur mengiring pada telinga yang akan menimbulkan masalah jika berada di bawah.

Bangun secara perlahan di waktu pagi dan duduk sebentar di katil sebelum berdiri .

Elakan bersandar ketika hendak mengutip barang serta elakkan mendongak kepala yang jauh ketika hendak melihat ke atas.

Berhati – hati ketika berbaring seperti ketika anda membasuh rambut anda di salon.

Berhati -hati ketika bermain sukan yang memerlukan anda untuk memusingkan kepala, bersandar serta berbaring.

Anda juga boleh membantu diri anda dengan melakukan senaman keseimbangan serta mengambil langkah berjaga – jaga:

Latihan Brandt-Daroff boleh dilakukan di rumah untuk membantu otak anda menjadi biasa dengan isyarat keseimbangan yang tidak normal yang dihasilkan oleh zarah-zarah di bahagian dalam telinga.

Latihan keseimbangan untuk vertigo, seperti berdiri dengan kedua – dua belah kaki anda, lengan ke bawah, dan perlahan-lahan menggerakkan kepala anda dari sisi ke sisi, boleh membantu anda menjaga keseimbangan dan memperbaiki gejala vertigo.

Ambil langkah berjaga-jaga  apabila anda mempunyai masalah keseimbangan dengan menambahkan tempat pemegang berhampiran tab mandi dan tandas serta memastikan laluan tidak mempunyai sebarang halangan. Cara ini boleh mengelakkan kemalangan dan kecederaan.

Cara hidup yang aktif boleh membantu otak menyesuaikan situasi dengan lebih cepat. Tetapi perkara yang menyukarkan adalah pergerakan yang menjadi punca terhadap vertigo anda. Rehat di katil boleh membantu, tetapi biasanya akan meningkatkan masa yang diperlukan oleh otak untuk menyesuaikan diri.

Sekiranya anda mempunyai sebarang pertanyaan, sila berunding dengan doktor untuk memahami dengan lebih baik penyelesaian terbaik untuk anda.


Minggu 23

Perkembangan bayi

Perkembangan bayi dalam kandungan

Pada waktu ini, bayi anda seperti saiz buah mangga besar dengan berat 453 g dan kepanjangan 27.9 cm.

Walaupun lemak mula terkumpul dalam badan bayi anda, kulitnya masih longgar dan berkedut. Senaman harian bayi anda melibatkan pergerakan otot pada jari, tangan dan kaki yang dapat anda rasai pada abdomen.

Hingga kini berat bayi anda mencecah melebihi 454 g. Jika kelahiran pramasa berlaku pada minggu ini, bayi anda akan dapat hidup melalui bantuan pakar tapi kecacatan ringan hingga teruk mungkin berlaku. Dengan kehebatan kajian dan pengetahuan dalam perubatan bayi, kes kelahiran pramatang kian berkurang setiap tahun.

Perubahan hidup & tubuh badan

Bagaimanakah perubahan badan saya?

Semakin dekat anda dengan tarikh kelahiran, semakin sukar anda tidur. Rasa bimbang, kerap membuang air kencing, pedih hulu hati, sakit kaki dan perasaan tidak selesa akan mengganggu tidur anda. Tetapi, kesihatan bayi anda bergantung kepada sama ada anda mendapat tidur yang cukup, jadi cuba untuk dapatkan mandian panas, dengar muzik yang menenangkan, berehat dengan membaca buku atau minum teh herba untuk membantu anda tidur.

Banyak doktor menyarankan perempuan hamil tidur dalam posisi mengiring agar aliran darah ke plasenta tidak terganggu. Jika anda merasa tidak selesa, cuba letakkan bantal antara lutut untuk melegakan rasa tekanan berat badan dengan berbaring pada satu sisi.

Apakah yang perlu saya beri perhatian?

Anda mungkin mengalami kekejangan kaki dan ini akan membuatkan anda terjaga. Kebiasaannya, sakit kontraksi sekitar betis pada waktu malam berlaku pada bulan ke-6 kehamilan dan puncanya tidak diketahui. Apa pun sebabnya, anda boleh mengamalkan saranan di bawah untuk membantu mengurangkannya:

Apabila berlaku kekejangan, pastikan kaki anda melurus dan bengkokkan lutut ke arah hidung untuk melegakan kesakitan.

Senaman yang menambah keanjalan tubuh boleh membantu menghalang kekejangan sebelum berlaku.

Untuk mengurangkan kepenatan pada kaki anda, angkat kaki anda dengan kerap ataupun memakai stoking sokongan. Anda juga perlu membengkokkan kaki sekali-sekala.

Cuba untuk berdiri di atas permukaan sejuk, ini boleh menghalang kontraksi.

Anda boleh mengurut atau mengenakan pad haba untuk mengurangkan kesakitan.

Pastikan anda minum 8 gelas air sehari.

Pertemuan dengan doktor

Apa yang harus saya maklumkan pada doktor?

Simptom awal pre-eklampsia termasuklah pertambahan berat badan secara mendadak, yang mungkin disebabkan terlebih makan, bengkak muka dan tangan, rasa pening yang tidak dapat dijelaskan dan sakit esofagus, gatal badan atau masalah penglihatan. Jika anda mengalami simptom berikut, hubungi doktor anda. Jika simptom ini tidak berlaku dan anda sering melakukan pemeriksaan kesihatan, anda tidak perlu risau akan kebarangkalian pre-eklampsia.

Apakah ujian yang perlu saya tahu?

Mulai sekarang, anda akan terbiasa menemui doktor. Anda boleh menjangkakan bahawa doktor akan memeriksa beberapa perkara tersebut, bergantung kepada keperluan:

Ukuran berat badan dan tekanan darah;

Ujian air kencing untuk glukos dan protein;

Pemeriksaan degupan jantung janin;

Ukur saiz rahim melalui pemeriksaan luar untuk membandingkan dengan waktu kelahiran;

Ketinggian fundus (bahagian atas rahim);

Pemeriksaan bengkak tangan dan kaki, pemeriksaan vena varikos pada kaki;

Simptom atau tanda yang tidak normal;

Sediakan senarai soalan atau isu yang anda mahu bincangkan dengan doktor anda.

Kesihatan & keselamatan

Apakah yang perlu saya tahu untuk kesihatan dan keselamatan semasa hamil?

Daging yang telah diproses seperti sosej mungkin dicemari bakteria dan mikroorganisma berbahaya yang hanya dapat dihancurkan pada suhu yang tinggi. Jadi sewaktu anda hamil, adalah lebih baik untuk makan makanan tersebut hanya jika ia telah dimasak dengan baik.

Anda akan lebih cenderung jatuh sakit sewaktu kehamilan disebabkan sistem imun anda lebih lemah. Selain itu, mikroorganisma boleh melepasi plasenta dan menyerang bayi sewaktu sistem imun bayi belum cukup matang untuk melawan.

Jika anda merasa kebas dan dan sakit sekitar bahagian ibu jari, jari telunjuk, jari tengah, jari manis dan separuh daripada jari kelingking, anda mungkin mengalami sindrom carpal tunnel. Walaupun rasa sakit daripada sindrom ini boleh menyerang pada bila-bila masa, anda mungkin lebih berasa sakit pada waktu malam. Tertidur pada tangan anda mungkin memburukkan keadaan, jadi pastikan anda meletakkan kepala pada bantal sebelum tidur. Apabila rasa kebas berlaku, goyangkan tangan untuk mengurangkan rasa kebas. Jika tidak berkesan dan menjejaskan waktu tidur anda, sila berbincang dengan doktor anda. Memakai anduh pergelangan tangan dan akupuntur boleh mengurangkan kesakitan anda.

Gambaran Janin Minggu ke-23

Jom kita bertemu di minggu ke-24 untuk melihat perkembangan bayi anda!

Hello Health Group
 tidak menawarkan sebarang nasihat, diagnosis atau rawatan perubatan.


Kalau Suami Lupa Cuci Zakar Lepas Senggama, Sila TEGUR! Ini BAHAYA Menanti

Hubungan seks tidak boleh dilihat dari sudut pandang keintiman dengan pasangan semata-mata, tetapi kebersihan juga perlu dititikberatkan selepas puas ‘bersama’.

Kebanyakan individu, terutamanya golongan lelaki, sering alpa dalam menjaga kebersihan alat kemaluan setelah tamat melakukan hubungan intim.

Mereka mungkin tidak sedar
keadaan zakar
 akan lebih mudah terdedah kepada serangan virus dan bakteria setelah hubungan seks berlangsung.

Berikut merupakan cara
membersihkan zakar dengan tepat
 setelah melakukan hubungan intim bersama pasangan.

Kenapa zakar perlu dibersihkan setelah melakukan hubungan seks?

Zakar lelaki terdiri daripada dua jenis kulit
 iaitu kulit mukosa dan kulit keratin. Kulit mukosa tidak mempunyai lapisan kulit mati pada permukaannya, manakala kulit keratin pula memiliki lapisan pelindung pada bahagian permukaannya.

Kulit mukosa sangat sensitif dan mudah terluka. Apabila seseorang itu melakukan hubungan seks, kulit mukosa ini akan terdedah kepada cecair faraj yang bersifat asid dan berisiko menyebabkan kulit mengalami keradangan.

Begitu juga dengan aktiviti seks oral dan anal.

Najis yang terdapat pada bukaan dubur dan air liur daripada mulut juga boleh meningkatkan risiko berlakunya keradangan atau jangkitan pada zakar.

Oleh sebab itu, sangat penting untuk golongan lelaki menjaga kebersihan kemaluan mereka setelah tamat bersenggama dengan pasangan.

Ini bertujuan untuk
mengelakkan sebarang perkara yang tidak diingini
 seperti keradangan, jangkitan dan kemungkinan berlakunya penyakit jangkitan seksual (STD).

Bagaimanakah cara yang betul untuk membersihkan zakar setelah melakukan hubungan seks?

Menjaga kebersihan zakar
 mungkin kedengaran sebagai satu perkara yang mudah.

Namun, masih terdapat beberapa perkara yang perlu diambil perhatian.

Jika tersilap, zakar anda bukan hanya tidak terlindung daripada jangkitan, malah mungkin akan mendapat keradangan disebabkan oleh kaedah penjagaan yang kurang tepat.

Berikut merupakan beberapa tip yang boleh dilakukan untuk membersihkan zakar setelah selesai melakukan hubungan seks.

#1. Bersihkan dengan menggunakan air suam

Setelah selesai melakukan hubungan intim, anda perlu membersihkan zakar dengan secepat yang mungkin.

Menurut Dr. John Zampella, seperti yang dipetik daripada laman web Men’s Health, penggunaan air suam digalakkan untuk mencuci zakar.

Anda boleh menggunakan tuala yang direndam dalam air suam. Dr. Zampella juga menyarankan penggunaan sabun untuk membantu membunuh bakteria.

Pilih sabun yang tidak mengandungi pewarna atau sebarang bahan pewangi yang boleh menimbulkan
keradangan pada zakar
.

Bersihkan zakar anda dengan lembut, dan jangan sesekali menggosoknya dengan kuat atau kasar.

Pastikan bahagian yang sukar dicapai turut dibersihkan dengan menggunakan air dan sabun.

Sekiranya zakar anda tidak disunat dan bahagian hujung zakar ditutupi dengan kulit kulup zakar, anda boleh menarik kulit tersebut ke belakang secara perlahan-lahan agar bahagian dalam kulit tersebut dapat dicuci dengan baik.

#2. Keringkan dengan baik

Cara lain yang perlu dilakukan untuk membersihkan zakar setelah melakukan hubungan seks adalah dengan mengeringkan alat kemaluan setelah ia dicuci.

Sekiranya zakar masih dalam keadaan basah dan anda ingin tidur atau berasmara bersama pasangan anda, perkara ini adalah sangat berisiko.

Ini kerana zakar yang tidak dikeringkan dengan baik berpotensi menjadi tempat untuk bakteria membiak disebabkan oleh keadaannya yang lembap.

Oleh itu, keringkan zakar anda dengan menggunakan tuala atau tisu setelah selesai mencucinya.

Keringkan dengan cara hanya ditekap-tekap dengan menggunakan tuala, tidak perlu digosok atau disental dengan kasar.

Keradangan akan berlaku sekiranya anda mengelap zakar dengan menggunakan material tuala yang tidak lenbut atau menggosoknya dengan kasar.

#3. Pastikan anda membuang air kecil setelah selesai melakukan hubungan seks

Salah satu perkara yang sering diabaikan oleh kaum lelaki adalah tidak membuang air kecil setelah berjimak.

Jika anda membuang air kecil, ia dapat mencegah daripada berlakunya jangkitan pada saluran kencing atau disebut UTI.

Selain itu, ia juga membantu uretra yang berada di dalam zakar anda untuk kembali bersih.

Untuk memastikan agar proses membuang air kecil berjalan dengan lancar, sediakan segelas air kosong berdekatan tempat tidur anda.

Anda boleh meminumnya sebelum dan juga selepas melakukan hubungan seks.

#4. Gunakan losyen atau pelembap

Kaedah lain yang boleh dilakukan untuk membersihkan penis selepas bersetubuh adalah dengan menyapu losyen atau pelembap.

Dr. Zampella menyarankan agar anda menggunakan losyen atau pelembap pada zakar anda setelah ia dibersihkan.

Gunakan produk pelembap yang tidak mengandungi
kandungan alkohol
, bebas bahan pewangi dan tidak mengandungi bahan kimia yang terlalu kuat.

Cara menggunakannya adalah dengan mengambil sedikit pelembap dengan menggunakan hujung jari anda, kemudian sapukan pada
kepala dan batang zakar
 anda. Elakkan daripada menyapu losyen pada lubang zakar anda.